text:
RA TAROGA NA ITABAGONE
Ka Meu Kila me Baleta na Qito
Na qito e rawa ni yaga, rawa tale ga ni ca. E vakatau ena qito o qitora, kei na levu ni gauna o vakayagataka kina.
E yaga vakacava na qito?
Na qito e rawa ni veivuke ena noda bulabula vinaka. E kaya na iVolatabu ni ‘yaga na vakaukaua yago.’ (1 Timoci 4:8.) E kaya o Ryan e dua na cauravou: “Na qito e sala vinaka ni vakaukaua yago, e vinaka cake mai na qito ena kompiuta.”
E veivuke ena noda cakacaka vata kei na noda lewai keda vinaka. E cavuti ena iVolatabu e dua na ivakatautauvata ni qito me vakavulici keda ena dua na tikina bibi. E kaya na iVolatabu: “Levu era cici ena veitaucici, ia e dua ga e vakaicovi.” E kaya tale: “O ira kece na vakaitavi ena dua na veisisivi, era na lewai ira vinaka sara ena ka kece.” (1 Korinica 9:24, 25) Cava eda vulica kina? E vinakati na cakacaka vata ena gauna ni qito, e vinakati tale ga meda lewai keda vinaka meda muria kina na lawa ni qito. E tokona na vakasama qori e dua na itabagone o Abigail, e kaya: “Na qito e vakavulici au meu dau cakacaka vata qai veivosaki kei ira eso tale.”
Rawa ni kunea kina nomu itokani. Na qito e vanua ni sotasota. E kaya e dua na cauravou o Jordan: “Voleka ni qito kece e laurai kina na yalo ni veisisivi. Ia ke biu vakatikitiki na veisisivi, me gauna ga ni marau na qito, o na kunea e levu nomu itokani ena gauna ni qito.”
Cava e rawa ni vakavuna me ca na qito?
Mataqali qito o digia. E kaya na iVolatabu: “O Jiova e vakadikevi koya e yalododonu kei koya e daucaka ca. E cati ira kece na taleitaka na itovo kaukaua.”—Same 11:5.
Eso na qito e vakayacori kina na ivalavala kaukaua. Kena ivakaraitaki, e kaya e dua na goneyalewa o Lauren: “Na inaki ni veivacu mo vakamavoataka na kemu ikarua. Eda sega ni dau veivala na lotu vaKarisito, sega gona ni dodonu me ka marautaki vei keda na noda sarava na nodra vaculaki eso tale.”
Me vakasamataki: Ke o nanuma ni o na sega ni cakava na ivalavala kaukaua ke o vakaitavi se sarava ga na qito e vakayacori kina na itovo kaukaua, ia e duatani na ka e kaya na Same 11:5. O Jiova e cata na tamata e “taleitaka na itovo kaukaua,” sega ni o koya ga e cakava na ivalavala kaukaua.
iVakarau ni yalo. E kaya na iVolatabu: “Moni kua ni cakava e dua na ka ena veileti se yalo ni nanumi koya ga, ia moni yalomalumalumu ena nomuni okati ira na kena vo mera uasivi kemuni.”—Filipai 2:3.
Se mani cava e caka, ena laurai kina na yalo ni veisisivi ke rua tiko na ito. Ena sega ni marautaki na qito ke tiko na ivakarau ni rai qo, ‘O yau meu wini se mani cava e yaco.’ E kaya e dua na itabagone o Brian: “E rawarawa sara ni curumi iko na yalo ni veisisivi. Na vinaka ga ni nomu qito, na levu tale ga ni kena vinakati mo yalomalumalumu.”
Me vakasamataki: E kaya e dua na cauravou o Chris: “Keimami dau qito soka e veimacawa, eso era mavoa kina.” E vinaka mo taroga, ‘Na cava e dau vakavuna vakalevu na mavoa? Na cava meu cakava me kua ni levu kina na mavoa?’
Gauna e vakayagataki ena qito. E kaya na iVolatabu: “Vakadeitaka . . . na veika era bibi sara.”—Filipai 1:10.
Me donu na ka o vakaliuca, e dodonu me bibi duadua na veika vakayalo. Levu na qito e dau kania na gauna, se o mani vakaitavi kina se sarasara tu ga. E kaya e dua na goneyalewa o Daria: “Keirau dau veiba kei Na ena levu ni gauna au dau sara qito kina ena tivi, ni rawa ni vakayagataki na gauna qori ena so tale na ka yaga.”
Me vakasamataki: O dau rogoci rau nomu itubutubu ni rau vakasalataki iko ena veika mo vakabibitaka? E kaya e dua na goneyalewa o Trina: “Ni keitou dau sara qito vakaveitacini qai sega ni caka eso na ka bibi, e dau kaya o Na nira na saumi ga na dauqito ke keitou sarasara se sega. E dau tarogi keitou, ‘Ia o cei e saumi kemudou?’ A via kaya tiko o Na nira sa cakacaka rawa tu na dauqito. Ia ke keitou vakaweleweletaka neitou ka ni vuli se so tale na itavi bibi, sega ni macala keitou na bula vakacava ena gauna se bera mai. E via vakaraitaka tiko ga vei keitou o Na ni sega ni dodonu me ka bibi duadua ena neitou bula na qito se na sara qito.”


c: text/html

text:
Tags: baravi talei kei nawaimalua vosa dodomo Video Songs, Video, baravi talei kei nawaimalua vosa dodomo bollywood movie video, 3gp baravi talei kei nawaimalua vosa dodomo video Download, mp4 baravi talei kei nawaimalua vosa dodomo hindi movie songs download, baravi talei kei nawaimalua vosa dodomo (2015) all video download, baravi talei kei nawaimalua vosa dodomo Hd Video Songs, baravi talei kei nawaimalua vosa dodomo full song download, baravi talei kei nawaimalua vosa dodomo Movie Download, baravi talei kei nawaimalua vosa dodomo HD video Download, Mp4 Songs Download, video, 3gp, mp4 download, baravi talei kei nawaimalua vosa dodomo Bollywood Songs
|

robotstxt: allowed

filter: keep


text:
YADRA! Nb. 1 2017 | iWali ni Lomabibi
E laurai ena so na vakadidike nira dau lomabibi e levu na itabagone.
Ena wali vakacava na leqa qori?
E vakamacalataki ena “Yadra!” qo e vica na vakatutu ena vukei ira na itabagone era lomabibi, kei na sala mera veivakacegui qai veikaroni kina na itubutubu.
ULUTAGA LEVU
iWali ni Lomabibi
Saga mo kila na ivakatakilakila ni lomabibi kei na veika e rawa ni vakavuna me lomabibi e dua. Era rawa ni veivuke vakacava na itubutubu kei na so tale?
Na Matadredredre
—E Dua na iLoloma Talei
E vaka na mate e dau veitakavi nodra matadredredre na noda itokani se o ira mada ga na vulagi, ena vakamarautaka tale ga na lomada.
NA RAI NI IVOLATABU
Vakalutu
E vica vata na milioni na yalewa bukete era dau muduka dole e veiyabaki na bula i luvedra e se bera ni sucu. E bibi na nona digidigi e dua se na kena vakayacori na ka e dodonu?
“E Tarai Keimami na Nodra Loloma”
A kurei Nepal e dua na uneune ena Vakarauwai, na ika25 ni Epereli, 2015. Era vakaraitaka vakacava na iVakadinadina i Jiova nira dau loloma qai veivukei na lotu vaKarisito dina?
IVAKASALA INA VUVALE
Sala Mo Vakaraitaka Kina na Vakavinavinaka
Ena veivuke vakalevu ena vakawati na nodrau kauaitaka qai vakavinavinakataka na veiwatini na nona itovo vinaka na kedrau isa. Na cava ena vukei iko mo dau vakavinavinaka?
BULA VAKAIDEWADEWA SE BULI?
Na Kadi ni Vanua Dravuisiga
Na kadi qo e dua vei ira na vica ga na manumanu e rawa nira bula ena vanua katakata. E rawa ni bula vakacava ena vanua dravuisiga?
So Tale na Ka
Era Dau Veivuke na iVakadinadina i Jiova ena Leqa Tubukoso?
Wilika na neimami vukei ira keimami vakabauta kei ira eso tale ena gauna ni leqa tubukoso.


text:
LESONI 2
O Cei na Kalou?
1. Na cava meda qarava kina na Kalou?
Na Kalou dina e bulia na ka kece. E sega na nona ivakatekivu, e sega tale ga na nona ivakataotioti. (Same 90:2) E vu mai vua na itukutuku vinaka ena iVolatabu. (1 Timoci 1:11) E dodonu meda sokaloutaki koya duadua ga na Kalou ni buli keda.—Wilika Vakatakila 4:11.
2. E Kalou vakacava?
E sega ni dua e se raica na Kalou baleta ni yalo. Kena ibalebale e cecere sara vei ira na ka buli era tu e vuravura. (Joni 1:18; 4:24) Ia eda rawa ni kila na nona itovo ena veika a bulia. Kena ivakaraitaki, eda kila rawa na nona loloma kei na nona vuku nida raica na veimataqali vuata kei na senikau duiroka. Eda kila tale ga na nona kaukaua ena vakaitamera ni lomalagi kei na vuravura.—Wilika Roma 1:20.
Eda rawa ni vulica e levu tale na itovo ni Kalou ena noda wilika na iVolatabu. Kena ivakaraitaki, e tukuna vei keda na ka e taleitaka na Kalou kei na ka e cata, na ka e dau cakava vei keda, kei na ka e dau cakava ni basika na duidui ituvaki.—Wilika Same 103:7-10.
3. E tiko na yaca ni Kalou?
E tukuna o Jisu: “Tamai keimami mai lomalagi, me vakarokorokotaki na yacamuni.” (Maciu 6:9) E levu na kena icavuti na Kalou, ia e dua ga na yacana. Ni duidui na vosa, e duidui tale ga na kena icavucavuti. Ena vosa vakaViti, na yacana o “Jiova.”—Wilika Same 83:18.
Sa kau laivi na yaca ni Kalou ena levu na iVolatabu, sa sosomitaki ena icavuti na Turaga se Kalou. Ia e voleka ni basika vaka7,000 na yaca ni Kalou ena gauna e volai kina na iVolatabu. A vakatakila o Jisu na yaca ni Kalou ni vakavulici ira eso tale me baleta na Kalou.—Wilika Joni 17:26.
4. E kauaitaki keda o Jiova?
Nira rarawa tu e levu nikua, kena ibalebale beka qori ni sega ni kauaitaki keda na Kalou o Jiova? Era tukuna eso ni vakararawataki keda na Kalou me vakatovolei keda kina, ia e sega ni dina qori.—Wilika Jemesa 1:13.
E solia vei keda na Kalou na galala ni vakatulewa. Eda vakavinavinaka ni sega ni vakasaurarataki keda meda qaravi koya. (Josua 24:15) Ia era digia e levu mera cakava na ka ca vei ira eso tale, qori e sa qai levu ga kina na rarawa. E rarawa sara ga o Jiova ni raica na veika tawadodonu qori.—Wilika Vakatekivu 6:5, 6.
E dau kauaitaki keda na Kalou o Jiova. E vinakata meda marautaka na bula. Sa voleka na gauna me kauta laivi kina na rarawa kei ira na vakavuna tiko. Ia ena gauna mada ga qo, e tiko na vuna vinaka e vakatara tiko kina vakalekaleka me yaco na ka rarawa. Eda na qai raica ena Lesoni 8 na vuna e cakava kina qori.—Wilika 2 Pita 2:9; 3:7, 13.
5. Eda na toro voleka vakacava vua na Kalou?
E sureti keda o Jiova meda toro voleka vua ena noda vosa vua ena masu. E kauaitaki keda yadudua. (Same 65:2; 145:18) E yalorawarawa me veivosoti. E marautaka noda sasaga meda vakamarautaki koya ke sega ni rawa mada ga ena so na gauna. E rawa gona nida veiwekani voleka kei na Kalou, dina ga nida ivalavala ca.—Wilika Same 103:12-14; Jemesa 4:8.
Ni solia vei keda na bula o Jiova, na noda lomani koya e dodonu me uasivia na noda lomana e dua tale. (Marika 12:30) Eda na qai veivolekati sara kei na Kalou nida vakaraitaka na noda lomani koya ena noda vulica e levu tale na ka me baleti koya da qai cakava na ka e tukuna.—Wilika 1 Timoci 2:4; 1 Joni 5:3.
VULICA ESO TALE NA KA
ITUKUTUKU VINAKA MAI VUA NA KALOU!
E Tiko na Yaca ni Kalou?
E levu na kena icavuti na Kalou me vaka, o koya e Kaukaua Duadua, Dauveibuli, kei na Turaga. Ia e volai na yaca ni Kalou ena sivia ni 7,000 na vanua ena iVolatabu.


text:
VAKATAROGI | O DR. GENE HWANG
Vakamacalataka Nona Vakabauta e Dua na Daunifika
A sucu o Dr. Gene Hwang ena 1950 mai Tainan, e Taiwan. E parofesa vakacegu ni fika ena koronivuli na National Chung Cheng University e Taiwan. E parofesa vakacegu tale ga ena dua na univesiti mai Merika na Cornell University, e veivakavulici ena wasei ni fika kei na veika e dau nanumi me baleta na kena cakacakataki. E vica vata na yabaki na kena dau tabaki tiko na nona ivakamacala me baleta na fika, e se sega ni cegu ena cakacaka qori. Ni se itabagone e vakabauta na bula vakaidewadewa. Ia e qai veisau nona rai. E vakatarogi koya na Yadra! me baleta na nona cakacaka kei na vakabauta vakalotu.
Na cava o vakavulici kina ni o se itabagone?
Au vakavulici mai koronivuli ena bula vakaidewadewa, ia sega ni dua e vakamacalataka na itekitekivu ni bula. Na gauna rau lotu Taoisi kina na noqu itubutubu, au dau vakarogoci ira na dauveivakavulici ena nodrau lotu, au dau vakatarogi ira tale ga ena levu na taro. So ga na isaunitaro au lomavakacegu kina.
Cava o daunifika kina?
Niu se qai tekivu vuli, au dau taleitaka na fika, me yacova mada ga noqu sa dewa yani ena univesiti. Au makutu gona na vulica na veika me baleta na fika, kena wasei kei na ka e nanumi ni cakacakataki na veika vakafika. E talei qai uasivi vei au na ivakadinadina leleka e dau kune ena veika e dikevi vakafika.
O taleitaka vakacava na iVolatabu?
E tekivu vuli iVolatabu kei ira na iVakadinadina i Jiova ena 1978 na watiqu o Jinghuei, so na gauna au dau vuli tale ga. Keirau vakaitikotiko e Merika ena gauna qori. Se qai rawata ga o koya e dua na koroi levu duadua ena veika vakasaenisi na physics, na gauna qori au se vulica tiko kina na veika vakafika ena dua na univesiti e Indiana na Purdue University.
Cava nomu rai me baleta na iVolatabu?
Au qoroya na itukutuku ni kena vakarautaki na vuravura meda bula kina. E matata dina na ivakamacala ni ono na iwasewase ni bulibuli ena iVakatekivu, e donu vinaka salavata kei na kena ivakadinadina, sega ni vaka na itukuni makawa. * Ia e vica vata na yabaki au sega tiko ga kina ni vakabauta na Dauveibuli.
Na vuna?
Keu vakabauta ni bula tiko na Dauveibuli, au sa na cakitaka noqu vakabauta niu se itabagone
E va qo noqu rai, keu vakabauta ni bula tiko na Dauveibuli, au sa na cakitaka noqu vakabauta niu se itabagone, qo na kena vakavulici ena lotu Taoisi ni sega na Kalou, se Dauveibuli.
Cava e veisautaka nomu rai?
Na levu ga ni noqu vakasamataka na itekitekivu ni bula, au vakadeitaka kina ni sa bau vereverea dina me vakamacalataki na imatai ni ibulibuli. Kena ivakaraitaki, ke buli koya ga vakataki koya e dua na ka bula, ena vinakati na itukutuku ni kena ibulibuli e tiko ena loma ni sela somidi na gene, kei na ituvatuva e muria me vakatotomuri kina na kena ibulibuli. Ena vinakati tale ga ena dua na sela na gacagaca lalai me rawa ni buli tale kina na sela vou, vaka kina na sala kei na idusidusi ni nona vakayagataka na kaukaua e tiko vua. Vakacava, ena rawati na veika vereverea kece qori ena dua na ka mate? Niu daunifika, sa sega tu ga ni donu qori vei au. E sega sara ga ni vakamacalataki kina vakavinaka na kena muri e dua na ituvatuva ni veibuli.
Na cava e uqeti iko mo dikeva vinaka kina na nodra vakabauta na iVakadinadina i Jiova?
E sega ni dei noqu vuli kei ira na iVakadinadina, ia au qai tauvimate ena 1995 niu a gole i Taiwan, au vinakata kina vakalevu na veivuke. E se tiko mai Merika o watiqu, qai veivosakitaka ga kei na iVakadinadina i Jiova e Taiwan mera vukei au. Nira mai sikovi au, ra raica votu noqu oca, niu dabe voli ga e tautuba ni sega na loga e lala. E kauti au sara e dua na iVakadinadina meu lai vakacegu ina dua na otela. E mai sikovi au tiko ga, oti qai kauti au ina dua na valeniwai meu qaravi kina.
E uqeti au na nona veikauaitaki dina, au qai vakasamataka nodra dau vinaka na iVakadinadina i Jiova ina noqu vuvale ena so tale na gauna. Au sa qai raica nira duidui sara ena vuku ni nodra vakabauta. Au tomana gona noqu vulica na iVolatabu kei ira, au qai papitaiso ena yabaki e tarava.
E veisaqasaqa na nomu vakabauta kei na nomu cakacaka?
Sega sara ga! Ena vica tiko ga na yabaki qo au vakarautaka kina eso na veika vakafika me tokona nodra cakacaka na saenitisi nira vulica tiko na itukutuku ni keda ibulibuli era maroroi tu ena loma ni sela somidi. Na nodra vulica qori era kila kina na veika me baleta na noda bula kei na keda ibulibuli, au qoroya kina na nona vuku na Dauveibuli.
Vakamacalataka mada e dua na kena ivakaraitaki.
Vakasamataka ga ni vakatubukawa e dua na ka bula. So na manumanu somidi se sela me vaka na amoeba, era sega tu ni kilai na kena mataqali e tagane se yalewa. Ni dua ga na sela e tiko ena mataqali ibulibuli va qori, ena saga gona me vakatotomuria na kena ibulibuli, wili kina na kena itukutuku matailalai sa qai tawase me vakawa kina. E vakatokai qori me asexual reproduction. Ia e levu ga na manumanu kei na kau era dau vakatubukawa nira tiko na kena yalewa kei na tagane. Cava mada e vakasakiti kina na kena qori?
E vakasakiti dina nodra vakatubukawa eso na manumanu somidi nira vakatotomuria ga na kedra ibulibuli, sega tale ga ni macala sa vakacava na dede ni nodra cakava tiko qori. Cava gona me tukuni kina ni na rawati duadua ga na vakatubukawa ni rau vauci vata e rua na ka? E vereverea dina na kena vauci vata e veimama na itukutuku ni kena ibulibuli o tagane, veimama tale ga o yalewa, qai dredre nodra vakamacalataka na daunisaenisi era vakadikeva na bula vakaidewadewa. Na noqu rai me baleta na itukutuku qori, e dusia ga na vuku ni Kalou.
^ para. 11 Me ikuri ni vakamacala me baleta na gauna ni bulibuli, raica na brochure vakavalagi Was Life Created? tabaka na iVakadinadina i Jiova. Sa tu tale ga ena www.jw.org.


text:
LESONI 10
Na Cava na Sokalou Vakavuvale?
E vinakata sara ga o Jiova ena gauna vakaivolatabu mera dau soqoni vata na vuvale yadua, mera veivolekati kina kei koya ra qai veivolekati vakavuvale. (Vakarua 6:6, 7) Qori na vuna era vakatikitikitaka kina e dua na gauna e veimacawa na iVakadinadina i Jiova mera sokalou vakavuvale. Era marautaka kina nodra veivosakitaka na usutu vakaivolatabu e ganita sara ga na vuvale. Ke o tiko taudua, qori e gauna vinaka mo volekati koya kina na Kalou ena nomu vulica e dua na usutu vakaivolatabu.
Gauna meda toro voleka kina vei Jiova. “Toro voleka vua na Kalou ena qai toro voleka mai vei kemuni o koya.” (Jemesa 4:8) Nida vulica ena iVolatabu na veika matailalai me baleta na itovo i Jiova kei na veika e cakava, eda na kilai koya vinaka. Dua na sala me tekivu rawa kina na sokalou vakavuvale, oya na kena wiliki vakadomoilevu na iVolatabu, de dua ni muri na ituvatuva ni wili iVolatabu vakamacawa ena Soqoni ni Bula vaKarisito kei na Cakacaka Vakaitalatala. E rawa ni lesi e vica na tikina me ratou wilika na lewe ni vuvale yadua qai veivosakitaki na ka e vulici kina.
Gauna ni veivolekati vakavuvale. Ni vulici vakavuvale na iVolatabu ena kaukaua na kedratou ivau, o rau na veiwatini, itubutubu kei ratou na gone. Qo me gauna marautaki, veivakacegui qai gauna namaki duadua ena dua na macawa. Mera digia na itubutubu na ulutaga ena yaga me veivosakitaki qai veiganiti kei na nodratou dui yabaki ni bula na gone me vaka na ulutaga eso mai Na Vale ni Vakatawa kei na Yadra! se na noda website na jw.org. Rawa ni veitalanoataki na ituvaki dredre eratou sotava e koronivuli na gone, kei na sala me wali kina. Vakacava mo dou sarava na porokaramu ena JW Broadcasting (tv.jw.org) dou qai veivosakitaka? Ena marautaki sara ke dou vakatovotovotaka na sere ena lagati ena soqoni, dou qai vakayagataka vata eso na ivakalomavinaka ni sa cava na nomudou sokalou vakavuvale.
Na sokalou vakavuvale e veimacawa ena vukei kemudou vakavuvale mo dou taleitaka na Vosa ni Kalou, ena vakalougatataka tale ga vakalevu o Jiova na nomudou sasaga.—Same 1:1-3.
Na cava keimami vakatikitikitaka kina e dua na gauna ni sokalou vakavuvale?
Na cava mera cakava na itubutubu me marautaki kina na sokalou vakavuvale?


text: 6 E mani kaya vei Mosese o Jiova: “O na raica qo na ka au na cakava vei Fero.+ E dua na liga qaqa ena vakasaurarataki koya me laivi ira mera lako, qai vakasaurarataki koya e dua na liga qaqa me vakasavi ira mai na nona vanua.”+2 E qai tukuna vei Mosese na Kalou: “O yau o Jiova.3 Au dau rairai vei Eparama, Aisake, kei Jekope, niu Kalou Kaukaua Duadua,+ ia me baleta na yacaqu o Jiova,+ au a sega ni vakatakilai au vei ratou.+4 Au a cakava tale ga na noqu veiyalayalati kei ratou meu solia vei ratou na vanua o Kenani, na vanua eratou a tiko kina vakavulagi.+5 Au sa rogoca sara ga na nodra vutugu na lewe i Isireli, era vakabobulataki tiko vei ira na kai Ijipita, au qai nanuma na noqu veiyalayalati.+6 “Tukuna gona vei ira na Isireli: ‘O yau o Jiova, au na kauti kemuni tani mai na nodra icolacola bibi na kai Ijipita, qai vakabulai kemuni mai na nodra veivakabobulataki,+ au na qai vakalesui kemuni mai ena liga sa dodo* tu yani kei na itotogi lelevu.+7 Au na kauti kemuni mai moni noqu tamata, au na qai nomuni Kalou,+ oni na qai kila dina ni o yau ga o Jiova na nomuni Kalou, au na kauti kemuni tani mai na nodra icolacola bibi na kai Ijipita.8 Au na kauti kemuni ina vanua au bubuluitaka* meu solia vei Eparama, Aisake, kei Jekope, au na qai solia vei kemuni moni taukena.+ O yau o Jiova.’”+9 Oti e lai vakasavuya na itukutuku qo vei ira na Isireli o Mosese, ia era sega ni rogoci Mosese ena vuku ni nodra yalolailai kei na kaukaua ni veivakabobulataki.+10 E qai vosa vei Mosese o Jiova, e kaya:11 “Lako yani, tukuna vei Fero na tui Ijipita me laivi ira na Isireli mera lako laivi mai na nona vanua.”12 Ia e sauma vei Jiova o Mosese: “Raica! Era sa sega tu mada ga ni vakarorogo vei au na Isireli,+ me qai vakarorogo tu vakacava vei au o Fero ni dau dredre vei au na vosa?”*+13 Ia e tukuna tale vei Mosese kei Eroni o Jiova na ivakaro me soli vei ira na Isireli, vei Fero tale ga na tui Ijipita, mera kau tani kina mai na vanua o Ijipita na Isireli.14 Qo o ira na iliuliu ena vuvale i tamadra: O iratou na luvei Rupeni na ulumatua nei Isireli,+ o Enoke, o Palu, o Esironi, kei Kamai.+ Qo na vuvale i Rupeni.15 Na luvei Simioni o Jimueli, o Jamini, o Oati, o Jakini, o Soari, kei Saula, na luvena vua na yalewa ni Kenani.+ Qo na vuvale i Simioni.16 Qo na yacadratou na luvei Livai,+ me vaka na nodratou iyatukawa: O Kerisoni, o Koaca, o Mirari.+ E 137 na yabaki na dede ni bula i Livai.17 Na luvei Kerisoni o Lipini kei Semeai, me vaka na nodrau vuvale.+18 Na luvei Koaca o Amirami, o Isari, o Epironi, kei Usieli.+ E 133 na yabaki na dede ni bula i Koaca.19 Na luvei Mirari o Mali kei Musi.Qo na vuvale ni Livai me vaka na nodra iyatukawa.+20 Ia o Amirami e tauri Jokapeti na ganei tamana me watina.+ E vakasucumi Eroni kei Mosese+ o koya. E 137 na yabaki na dede ni bula i Amirami.21 Na luvei Isari o Kora,+ o Nefeki, kei Sikiri.22 Na luvei Usieli o Misaeli, o Elisapani,+ kei Siciri.23 E qai tauri Elisepa o Eroni me watina, qori na luvei Aminatapi yalewa, na ganei Nasoni.+ Eratou luvena vei Elisepa o Netapi, Epaiu, Eliesa, kei Icama.+24 Na luvei Kora o Asiri, o Elikana, kei Epiasafi.+ Qo na nodra vuvale na kawa i Kora.+25 Ia o Eliesa+ na luvei Eroni e taura e dua na luvei Putueli yalewa me watina. E vakasucumi Finiasi+ o koya.Qo o ira na iliuliu vei ira na tamadra na Livai, me vaka na nodra vuvale.+26 Qo gona o Eroni kei Mosese a tukuna vei rau o Jiova: “Kauti ira na lewe i Isireli mera biubiu mai vakailawalawa* ena vanua o Ijipita.”+27 O rau ga qo erau a vosa vei Fero na tui Ijipita, mera kau laivi kina mai Ijipita na tamata ni Isireli. Qo gona o Mosese kei Eroni.+28 Ena siga tiko ga oya ni vosa vei Mosese o Jiova ena vanua o Ijipita,29 e kaya vei Mosese o Jiova: “O yau o Jiova. Tukuna vei Fero na tui Ijipita na ka kece au tukuna tiko vei iko.”30 E qai kaya ena mata i Jiova o Mosese: “Raica! E dau dredre vei au na vosa,* me qai vakarorogo tu gona vakacava vei au o Fero?”+


text:
LESONI 11
E Dau Rogoci Keda o Jiova?
E dau rogoca na Kalou na noda masu. 1 Pita 3:12
E “Daurogo masu” o Jiova. (Same 65:2) E vinakata meda masu vua mai vu ni lomada.
Masu duadua ga vei Jiova.
E levu na ka e rawa nida masulaka. 1 Joni 5:14
Masuta me vakayacori na loma ni Kalou e vuravura me vaka e caka tiko mai lomalagi.
Masu ena yaca i Jisu me ivakaraitaki ni nomu vakavinavinakataka na ka e cakava ena vukumu.
Kerei Jiova me vukei iko mo cakava na ka vinaka. O rawa ni masulaka tale ga na kakana, isulu, vale, cakacaka saumi, kei na noda bula.
VULICA ESO TALE NA KA
ITUKUTUKU VINAKA MAI VUA NA KALOU!
E Rawa Vakacava mo Toro Voleka Vua na Kalou?
Raica ke rogoca na masu kece na Kalou se sega, meda masu vakacava, kei na veika meda cakava meda toro voleka kina vua na Kalou.


text:
E DUA na drau na pasede ni veisere se veibiu e yaco e vuravura, era a tekivu ena vakawati.
Na vakawati e rawa ni ka vakarerevaki baleta ni kevaka e sega ni lewai vakavinaka e na lai tini mavoa kina e vuqa na bula.
Ia e sega ni dodonu me leqa na vakawati.
E tu e vuqa na ka e rawa ni ko cakava me vakadeitaki tiko kina na talei ni bula vakawati.
Na ka talei me baleta na vakawati, aya, ni lawa e tara na veiwekani vakaveiwatini e sega ni vakaduiduitaki kina e dua, ka veitalia kevaka e dua e levulevu se lila, balavu se lekaleka, qase se gone, rairai vinaka se sega soti ni rairai vinaka.
Ni muri donu ga na yavu kei nai vakarau ni bula vakawati vinaka e na vakaibalebale na bula vakawati ka veitalia na keda duidui.
Sa tu na nodai tavi yadudua, kevaka eda vakayacora vakavinaka, e sa na rawa ni yacovi kina na draki gadrevi ni bula vakawati.
Dina ni sa savu tu mai na loloma ni Kalou ki na noda dui bula, ia sai tavi ni tagane kei na yalewa me yadra ka qarava vakadodonu na nonai tavi, ka na qai vakataucokotaki e na loloma ni Kalou sa soli mai.
Na cauravou lailai ka a kauta mai nai buli madrai kei na ika, a mai yaco koso ena nona sa lomadonu me solia na kena vei ira na tani.
Ko Jisu ga e a qai vakacavara ena nona vakayacora na cakacaka mana me wasei kina na kakana e vica wale vei ira na voleka ni tini na udolu ka ra vakani e na siga oya. Sa tiko nai tavi ni tamata, sa qai dai vakataucokotaka na Kalou.
Sa cavuta nai matai ni kalawa na cauravou e na nona sa qarava vakavinaka na nonai tavi, sa qai caka mana na Kalou enai kalawa oya.
Na Kalou sa dau cakacaka e na dela ni noda vakabauta. Ia na vakabauta e salavata kei na cakacaka.
E kaya kina na vosa nei Paula nai apositolo, ?Ia na loloma levu ni Kalou, au sa yacova kina nai tutu au sa tu kina oqo.?
Oti sara ga oya, sa qai vakabibitaka: ?Ia au sa cakacaka sara vakalevu me uasiviti ira na kena vo.?
Na ka e vakabibitaka tiko ko Paula, ni dina ni sa tiko na veivakarautaki ni Kalou, ia e tiko sara tale ga na nonai tavi o koya ka solia kina na nonai gu me qai yacovi kina na taucoko ni ka e vinakati.
Me da sa musuki keda sara me da kila ka cakava na lawa taucoko baleta na noda veimaliwai se veiwekani e na loma ni noda bula vakawati.
Me da sa vulica tale ga me da levea na veika e dau vakaleqa ka vakarusa na bula vakawati.
Au na tomana ena noqu na tara tale tiko na duidui e koto vei keda na tagane kei na yalewa ka sa ka bibi me da kila, me rawa ni dau levei kina e vuqa na leqa e vu mai na noda lecaika.
E sega ni noqui naki mo kila wale ga, ia e bibi mo ciqoma sara tale ga na duidui oqori ka ni rui bibi e nai ilakolako balavu ni nomudrau bula vata vakaveiwatini.
Ni ko sa liaca ka ciqoma rawa na duidui e tiko vei iko kei watimu, sa na rawa ni ko qai ciqoma e so nonai tovo ni rai, vakasama kei na veika e vinakata ka sa na rawa ni drau qai cakacakataka vata na ka e kauta mai na dei kei na sautu ni nomudrau veimaliwai vakaveiwatini.
Na Kalou a sega ni bulia na tamata me tautauvata.
E tiko e vuqa na duidui ka vauci keda na tagane kei na yalewa, duidui nai tuvaki ni yagoda, noda kaukauwa se igu, vakarau ni yaloda kei na lomada ka vaka kina na noda bula. Na ka duadua beka ga e daru tautauvata kina, sai koya ni da ibulibuli vata - aya ni da tamata.
Taura mada e dua nai vakatautauvata ni noda duidui, aya na vale ni vakacegu se valelailai. Ni da lako e na veimatanitu e vuravura, eda raica na veimataqali vale ni vakacegu, vakabibi na valelailai ni rara ni waqavuka kei na veivanua ni veivoli lelevu ka tu kina e dua na rumu vakaitamera kei na kena iloilo, vica vata na valelailai ka vica vata na siqi ni vuluvulu.
E na dua na vakadidike ka a caka me baleta nai vakarau ni noda sikova na valenivakacegu, e laurai ni basika vakavinaka e dua na noda duidui levu na tagane kei na yalewa.
Ko ira na tagane era curu ga yani e na kena totolo, qaravi oti ga nai naki e lakovi, ka curu lesu tale mai e na kena totolo.
Ko ira na marama, e sega, era vakayagataka na vale ni vakacegu, era seru se uku, e vakavuqa era rawa ni tekivutaki tale e kea e dua na veiwekani vou kei na dua tale na marama e na nodrau sa veitalanoa ni bera ni ra qai curu vakamalua mai ki tuba.
Dua tale: na tagane e vinakata se wele ka vakaogai koya ena veika buli, ia na yalewa e semati koya vei ira na tamata.
Dua tale, ni sese e loma ni tauni se e salatu e dua na yalewa e vaqaqa na gaunisala, ia na tagane e okati koya me lialia kevaka e sese e gaunisala ka ni sega ni dodonu me sese. Dua tale, na tagane e dau vakasasa, na yalewa e dau kumukumuni, na tagane e tataqomaki, na yalewa e veisusu.
Dua tale, ena nodrau tiko vata se veiyacovi, na tagane e vinakata me sotavi totolo nona gagadre, ia na yalewa e via muria vakamalua na salatu ni dodomo.
E vuqa na gauna e dau tiko na yalo ni veidre e na tikina oqo baleta e sega ni duavata ko yalewa me vakayagataki koya ko watina e na sotavi totolo ni gagadre nei tagane.
E dau via vakarautaki koya vakavinaka ko yalewa ka dau vakavuqa me sega ni via vakaitavi ke oca, wawale se tauvimate.
E tiko dina tale ga na noda duidui enai vakarau ni noda vakasama ka vu oya mai na duidui ni ituvaki ni noda mona (brain structure).
E duidui kina noda raica na ka ka dabe tiko vakalevu na duidui oqori mai na duidui ni kedai tuvaki ni da tagane se yalewa.
Me vaka ga na nodra duidui na manumanu ni so e vuka, so e yavaiva, so e yavairua, so e qasi ka so e dolo, ka qai duidui kece nai vakarau ni nodra bula, sa vaka kina na rabailevu ni noda duidui na tagane kei na yalewa.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text: 7 Ena vuku ni veika oni vola mai, e vinaka vua na tagane me kua ni tara* na yalewa.2 Ia ni takalevu na veiyacovi tawadodonu,* na tagane me tiko ga na watina yalewa,+ kei na yalewa me tiko ga na watina tagane.+3 O tagane vakawati me solia vei watina na ka e dodonu me nona, me vakayacora vaka tale ga kina na yalewa vakawati vei watina.+4 E sega ni lewa na yagona na yalewa vakawati, e lewa ga na watina. E vaka kina na tagane vakawati, e sega ni lewa na yagona, e lewa ga na watina.5 Kua ni bureitaki iko vei watimu, vakavo ga ke drau lomavata kina ena dua na gauna drau lokuca, me rawa ni drau masu kina drau qai tikovata tale, me kua ni temaki kemudrau tiko kina o Setani ena nomudrau sega ni lewai kemudrau rawa.6 E rawa ni oni cakava na ka au tukuna qo, ia e sega ni lawa.7 Au diva mera vakataki au na tamata kece. Ia e dui tu na isolisoli+ e solia vei keda na Kalou, dua e nona isolisoli qo, dua tale e nona isolisoli ya.8 Ia qo au tukuna vei ira na sega ni vakawati kei ira na yada, e vinaka mera dawai me vakataki au.+9 Ia ke ra sega ni lewai ira rawa, mera vakawati, e vinaka cake mera vakawati e ca ga mera garogaro voli.+10 Qo na ivakasala vei ira na vakawati, e sega ni noqu, e nona ga na Turaga, oya me kua ni biuti watina na yalewa vakawati.+11 Ia ke mani biubiu o yalewa, me kua ga ni vakawati, ke sega me lesu ga vei watina, na tagane vakawati tale ga me kua ni biuta na watina.+12 Ia au tukuna vei ira na kena vo, qo na noqu vosa ga, sega ni vosa ni Turaga:+ Ke dua na tacida tagane e sega ni vakabauta o watina, qai vakadonuya o yalewa me rau tiko vata ga, me kua ni biuti koya o tagane.13 Na yalewa tale ga e duatani na vakabauta i watina, qai vakadonuya o tagane me rau tiko vata ga, me kua ni biuti koya o yalewa.14 E vakasavasavataki na tagane vakawati e sega ni vakabauta ena vuku i watina, e vakasavasavataki na yalewa vakawati e sega ni vakabauta ena vuku i watina e vakabauta, ke sega, era na sega ni savasava na luvedrau, ia qo era sa savasava.15 Ia ke via biubiu o koya e sega ni vakabauta, laiva me biubiu. E sa na galala mai kina na tacida se ganeda, ia na Kalou ena vakacegui kemuni.+16 Vei iko na yalewa vakawati, o kila vakacava ni o na sega ni vakabulai watimu?+ Se, o iko na tagane vakawati, o kila vakacava ni o na sega ni vakabulai watimu?17 Mera dei tiko ga na tamata yadua ena isolisoli e solia vei ira o Jiova,* me vaka e kacivi ira kina o koya.+ Qo na noqu ivakasala ina ivavakoso kece.18 Sa bau kacivi e dua sa cili?+ Me kua ni vunitaka nona cili. Sa bau kacivi e dua e tawacili? Me kua ni saga me cili.+19 E ka wale na cili, e ka wale tale ga na tawacili,+ e bibi ga na muria na ivakaro ni Kalou.+20 Na ituvaki cava ga e kacivi kina e dua, me dei kina.+21 O kacivi ni o bobula tu? Kua ni lomaleqa.+ Ia ke o rawa ni sereki, sasagataka sara.22 O koya e bobula tu ena gauna e kacivi koya kina na Turaga e sa nona tamata sereki na Turaga.+ E vaka tale ga kina o koya e kacivi ena gauna e tamata galala tu kina, e sa nona bobula na Karisito.23 Oni a voli ena isau levu,+ ni kua ni bobula tiko ni tamata.24 Raveitacini, ena ituvaki cava ga e kacivi kina e dua, me dei toka kina ena mata ni Kalou.25 Vei ira na sega ni vakawati,* e sega ni solia vei au na Turaga e dua na ivakaro, ia au tukuna ga na noqu nanuma+ me vaka e dua e yalodina ena yalololoma ni Turaga.26 O koya gona ena gauna dredre eda donuya, au nanuma ni vinaka vua na tagane me tu ga ena itutu e tu kina.27 O vakawati? Kua ni qara na veisere.+ O dawai? Kua ni vaqara watimu.28 Ia ke o mani vakawati, o sega ni cala kina. Ke vakawati o koya e se sega ni vakawati,* e sega ni cala o koya. Ia o ira era vakawati ena vakararawataki na yagodra. Ia au vinakata moni kua ni sotava na rarawa qori.29 Qo na ka au tukuna raveitacini, sa vakalekalekataki na gauna se vo.+ O koya gona, o ira na vakawati mera vakataki ira na sega ni vakawati,30 o ira tale ga na tagi mera vakataki ira na sega ni tagi, o ira na marau mera vakataki ira na sega ni marau, o ira na volivoli mera vakataki ira na sega ni taukena na ka,31 o ira tale ga na vakayagataka na vuravura mera vakataki ira na sega ni vakayagataka vakavinaka, ni sa veisau tiko na ituvaki ni vuravura qo.32 Au vinakata gona moni kua ni lomaocaoca. Na tagane e sega ni vakawati ena lomaocaocataka ga na veika ni Turaga, ni vinakata me vakamarautaka na Turaga.33 Ia na tagane vakawati ena lomaocaocataka na veika ni vuravura,+ se me vakamarautaka vakacava na watina,34 ena waserua nona vakasama. Kena ikuri, na yalewa e sega ni vakawati, se yalewa e sega ni tara tagane, e lomaocaocataka ga na veika ni Turaga,+ me savasava na yagona kei na lomana. Ia na yalewa vakawati e lomaocaocataka na veika ni vuravura, se me vakamarautaka vakacava na watina.35 Au tukuna qo moni vinaka kina, au sega ni via vesuki kemuni, ia meu uqeti kemuni ga moni cakava na ka e dodonu, me kua ni dua tale ga na ka e vakalatilati ena nomuni qarava tiko na Turaga.36 Ia ke dua e nanuma ni sega ni lewai koya vinaka ni sega ni vakawati, ke sa sivia na bula vakaitabagone qai vinakata ga me vakawati, me cakava na ka e vinakata, ena sega ni cala kina. Mera vakawati.+37 Ke dua e vakadeitaka e lomana me kua ni vakawati, ia e lewai koya vinaka qai vakatulewataka mai lomana me kua ni vakawati, ena vinaka vua.+38 O koya gona, o koya e vakawati ena vinaka vua, ia o koya e sega ni vakawati ena vinaka cake.+39 E vauci tu vei watina na yalewa vakawati ena gauna kece e bula tiko kina o tagane.+ Ia ke sa mani moce o tagane, oya ni sa mate, sa galala o yalewa me vakawati kei koya ga e vinakata, me vakawati ga ena Turaga.+40 E noqu rai ni na marau cake o koya ke sega ni vakawati tale. Au kila ni uqeti au tale ga na yalo ni Kalou.


text:
LESONI 3
A Vakacava tu na Bula ena Parataisi?
Levu na veika vinaka a vakarautaka o Jiova vei Atama kei Ivi. Vakatekivu 1:28
O Jiova a buli Ivi na imatai ni yalewa qai kauti koya vei Atama me watina.
A buli rau o Jiova me uasivi na nodrau vakasama kei na yagodrau.
E nodrau itikotiko Parataisi na were o Iteni
A vosa vei rau o Jiova, a vakavulici rau tale ga. Ke rau vakarorogo vua, erau na bula tawamudu ena vuravura Parataisi.
E dua na kau a vakarota na Kalou me rau kua ni kana mai kina. Vakatekivu 2:16, 17
A vakaraitaka vei Atama kei Ivi o Jiova e dua na kau ena were, qai tukuna me rau kua ni kania de rau mate.
A vorata na Kalou e dua na agilosi. Na agilosi ca qori o Setani na Tevoro.
A sega ni vinakata o Setani me rau talairawarawa vei Jiova o Atama kei Ivi. Mani vakayagataka na gata me tukuna vei Ivi ni na vaka na Kalou ke kania na vuanikau oya, ena sega ni mate. Ia a lasu o Setani.


text:
Tiko e valenisoro o Jisu ni se qai yabaki tinikarua (41-52)
2 E vakarogoi yani ena gauna ya na lewa nei Sisa* Akusito mera volai na lewenivanua taucoko.2 (Na imatai ni volayaca qo e vakayacori ena gauna e kovana tiko kina kei Siria o Kirinio.)3 Era lako yani na lewenivanua kece mera lai volayaca ena nodra koro dina.4 E lako cake o Josefa+ mai Kalili ena koro o Nasareci me gole i Jutia ena koro i Tevita o Peceliema,+ ni lewe ni vuvale i Tevita o koya.5 E gole me rau lai volai kei Meri, ni sa soli tu me watina me vaka e yalataki,+ sa voleka tale ga ni vakasucu.+6 Erau tiko mai kea donuya na siga ni nona vakasucu.7 Mani vakasucuma na luvena tagane, na ulumatua,+ e ovici koya ena tikitikinisulu qai vakadavori koya ena ikanakana ni manumanu+ ni sa sega tale na vanua me ratou moce kina ena rumu ni vulagi.8 Eratou tu e tautuba ena bogi eso na ivakatawanisipi ena vanua ya, eratou veisau yadra tiko ena vakatawai ni nodra qelenisipi.9 E qai rairai vakasauri e matadratou na agilosi i Jiova,* e serauni ratou na lagilagi i Jiova.* Dua na ka nodratou rere.10 E qai kaya vei ratou na agilosi: “Dou kua ni rere. Raica! Au vakarogoya vei kemudou na itukutuku vinaka era na marautaka vakalevu na tamata kece.11 Ni sa sucu nikua na nomuni ivakabula+ o Karisito na Turaga,+ ena koro i Tevita.+12 Qo na kena ivakatakilakila vei kemudou: Dou na raica e dua na gone dramidrami ni ovici tu ena tikitikinisulu qai davo koto ena ikanakana ni manumanu.”13 Vakasauri ga nodra basika na ilala agilosi vakaitamera*+ mera tomani koya na agilosi qo ena nodra vakacaucautaka na Kalou nira kaya:14 “Me vakalagilagi na Kalou mai lomalagi, ia e vuravura, mera vakacegu o ira e vakadonuya na Kalou.”15 Nira biubiu na agilosi mera lesu i lomalagi, eratou qai kaya na ivakatawanisipi: “Vakacava me datou sa lako sara ga qo i Peceliema me datou lai raica na ka e yaco, me vaka e vakaraitaka vei kedatou o Jiova.”*16 Eratou kusa yani, ratou mani raici Meri kei Josefa, vaka tale ga kina na gone ni davo koto ena ikanakana ni manumanu.17 Ni ratou raica qori, eratou tukuna sara na itukutuku e vakarogoi vei ratou me baleta na gone qo.18 Era qoroqoro kece na rogoca na veika eratou tukuna na ivakatawanisipi,19 ia e katona na vosa kece ya o Meri, qai dau veinanuyaka e lomana+ na kena ibalebale.20 Eratou lesu na ivakatawa, eratou vakacaucautaka na Kalou, eratou vakalagilagi koya tale ga ena vuku ni ka kece eratou rogoca qai raica, e vaka ga na ka e tukuni vei ratou.21 Ni oti e walu na siga, sa gauna tale ga me cilivi kina na gone,+ sa qai vakayacani me o Jisu, na yaca e kaya na agilosi me vakatokai kina ni se bera ni kunekunetaki.+22 Ena siga me rau vakasavasavataki kina me vaka e vakaroti ena Lawa e vola o Mosese,+ erau sa qai kauti koya cake i Jerusalemi me rau lai soli koya vei Jiova,*23 me vaka e volai ena Lawa i Jiova:* “Na ulumatua tagane* kece e sucu e dodonu me vakatokai ni yalosavasava vei Jiova.”*+24 Erau qai cabora me isoro “e rua na kukuru se rua na ruve gone,”+ me vaka e tukuni ena Lawa i Jiova.*25 Raica, e tiko mai Jerusalemi o Simione e dua na turaga yalododonu qai yalodina. E waraka voli na gauna ena vakacegui Isireli kina na Kalou,+ e sobuti koya tale ga na yalo tabu.26 E vakaraitaka vua na yalo tabu ni Kalou, ni se bera ni mate ena raici Karisito, o koya e tala mai o Jiova.*27 O koya gona, ena veiuqeti ni yalo tabu e lako ina valenisoro donuya nodrau kauti Jisu yani na nona itubutubu me rau lai vakayacora na ka e volai ena Lawa,+28 mani roqota na gone o Simione, qai vakacaucautaka na Kalou ni kaya:29 “Kemuni na Turaga Cecere Duadua, moni laiva na nomuni tamata me lako ena vakacegu+ me vaka na nomuni vosa,30 niu sa raici koya oni lesia me veivakabulai+31 oni vakarautaka e matadra na tamata kece,+32 e rarama+ me vakararamataki ira na veimatanitu,+ mera lagilagi tale ga kina na nomuni tamata na Isireli.”33 Erau veinanuyaka o tamana kei tinana na veika e tukuna o Simione me baleta na gone.34 E vosa vakalougatataki rau o Simione qai kaya vei Meri na tinana: “Raica! Na gone qo ena vakavuna nodra bale+ kei na nodra tucake e levu e Isireli,+ ena yaco o koya me ivakatakilakila ena vosavakacacataki+35 (io, ena curu basikati iko e dua na iseleiwau balavu),+ me kilai kina na ka e tu e lomadra e levu.”36 E tiko tale ga e kea e dua na parofita yalewa na yacana o Ana, na luvei Fanueli ena yavusa i Aseri. Sa kenamarama o koya qai vitu ga na yabaki nodrau bula vata voli kei watina ni oti nodrau vakamau,*37 e sa yada qai yabaki 84. E sega vakadua ni yali mai na valenisoro, e tomana tiko ga nona veiqaravi tabu ena bogi kei na siga, ena nona lolo kei na nona dau masu.38 Ena gauna vata ya, e lako yani o Ana me vakavinavinaka vua na Kalou, e tukuna tale ga na ka kece baleta na gone vei ira era waraka tiko na vakabulai nei Jerusalemi.+39 Ni rau sa cakava oti na ka kece e volai ena Lawa i Jiova,*+ rau lesu tale ina nodrau koro o Nasareci+ e Kalili.40 E tubu cake na gone me bulabula qai kaukaua, e sinai ena vuku, qai taleitaki koya tiko na Kalou.+41 E kena ivakarau me rau lako i Jerusalemi e veiyabaki na nona itubutubu me rau lai tiko ena soqo ni Lakosivia.+42 Ni sa yabaki 12 o Jisu eratou se baci lako cake ina soqo+ me vaka na kena ivakarau.43 Ni oti na siga ni soqo ni ratou sa lesu tiko, erau sega ni siqema na nona itubutubu ni tiko ga mai Jerusalemi na cauravou lailai o Jisu.44 Erau nanuma ni maliwai ira era lako vata tiko. Ni oti e dua na siga taucoko na nodra lako tiko, erau sa qai vaqarai Jisu vei ira na wekadrau kei na nodrau itokani.45 Ni rau sega ni kunei koya, rau sa qai lesu i Jerusalemi. Dua na ka nodrau vaqaqara.46 Oti e tolu na siga rau sa qai kunei koya ena valenisoro ni dabe tiko ena kedra maliwa na ivakavuvuli. E vakarogoci ira e vakatarogi ira tale ga.47 Era druka tu ga na rogoci koya ena ka e kila kei na nona isaunitaro.+48 Erau kurabui na nona itubutubu ni rau raici koya. E kaya vua o tinana: “Luvequ, na cava o cakava kina qo vei keirau? Keirau sa mate na vaqarai iko kei tamamu.”49 E qai kaya vei rau: “Cava drau vaqarai au tiko kina? Drau sega ni kila ni dodonu meu tiko ena vale i Tamaqu?”+50 Ia erau sega ni taura rawa na ibalebale ni nona vosa.51 E sa qai gole vata sobu kei rau i Nasareci, e lai talairawarawa tiko ga vei rau.+ E katona e lomana+ na vosa kece qo o tinana.52 E tubu cake tiko ga o Jisu, e toso cake nona vuku, e taleitaki koya tale ga na Kalou kei ira na tamata.


text: 25 Kemuni Jiova, oni noqu Kalou.Au vakacerecerei kemuni, au vakacaucautaka na yacamuni,Ni vakatubuqoroqoro na ka oni cakava,+Na ka e nakiti* mai liu sara,+E dina,+ e nuitaki.2 Oni vukica na koro me ibinibini vatu,Na tauni taqomaki vinaka me irusarusa.Na nodra valececere na vulagi me kua ni koro tale;Ena sega sara ni tara tale.3 Oya na vuna era na vakalagilagi kemuni kina na tamata qaqa;Ena rerevaki kemuni+ na nodra koro na veimatanitu voravora.4 O kemuni na nona bai kaukaua na vakaloloma,Na nona bai kaukaua na dravudravua ni rarawa,+Na ivunivuni mai na uca bi,Na ivakaruru mai na katakata.+Ni vaka na carubi ni uca bi e lalaga na nodra cudru na tamata voravora,5 Me vaka na katakata ni vanua sigasiga,Oni vakamalumutaka na nodra ue na vulagi.Me vaka ni vakamalumutaka na katakata na yaloyalo ni o,E vagalui tale ga va qori na nodra sere na tamata voravora.6 Ena ulunivanua+ qo ena vakarautaka o Jiova ni lewe vuqa* vei ira na lewe ni veivanua keceE dua na kanavata ena kakana uro,+Na kanavata ni waini vinaka duadua,*Na kakana uro e levu kina na uro ni sui,Na waini vinaka duadua e savasava.7 Ena ulunivanua qo ena vakarusa o koya na iubi e ubia kece tu na lewe ni veivanuaKei na iubi e ologi ira tu na veimatanitu kece.8 Ena tiloma* vakadua o koya na mate,+Ena qusia na Turaga Cecere Duadua o Jiova na wainimata mai na matadra kece.+Ena kauta tani na nodra beci na nona tamata e vuravura taucoko,Ni kaya sara ga o Jiova.9 Ena siga oya era na kaya:“Raica! Qo na noda Kalou!+Eda nuitaki koya,+Ena vakabulai keda.+Qo o Jiova!Eda nuitaki koya.Meda reki meda marautaka na nona veivakabulai.”+10 Ena tiko ga na liga i Jiova ena ulunivanua qo,+Ena buturaki sobu o Moapi ena nona vanua+Me vaka ni buturaki na tolonicovuata madu me maniwa.11 Ena dodoka na ligana me sabicaMe vaka na dauqalo e sabica na wai ni qalo tikoEna vakamalumalumutaka na nona dokadoka+Ni vakayagataka vakamaqosa na ligana.12 Na koro vakabai kei na nomu bai cere taqomakiEna vakalolovirataka o koyaEna vakabalea sobu ina qele, ina kuvuniqele.


text:
E Tiko na Yaca ni Kalou?
Kena iSau Vakaivolatabu
Keda kece e tiko na yacada. Vakacava e tiko tale ga na yaca ni Kalou? E bibi ena veitokani na vakayagataki ni yaca eda dui kilai kina. Ena va tale ga qori nida saga meda veivolekati kei na Kalou?
E tukuna na Kalou ena iVolatabu: ‘
O yau o Jiova. Qori na yacaqu.’ (Aisea 42:8) E levu tu na kena icavuti me vaka na
Kalou Kaukaua Duadua,
Turaga Cecere Duadua, kei na Dauveibuli, ia e ka dokai na nona sureti keda meda vakayagataka na yacana nida masuti koya.—Vakatekivu 17:1; Cakacaka 4:24; 1 Pita 4:19.
E kune ena levu na ivakadewa ni iVolatabu ena Lako Yani 6:3, na yaca ni Kalou. E tukuni kina: ‘
Au dau rairai vei Eparama, Aisake, kei Jekope, niu Kalou Kaukaua Duadua, ia me baleta na yacaqu o Jiova, au a sega ni vakatakilai au vei ratou.’
Sa vakayagataki ena veisenitiuri sa oti na vosa vakaPeritania ni yaca ni Kalou na Jiova (Jehovah). E levu na vuku era taleitaka na volavolai ni yaca ni Kalou na “Yahweh,” ia sa kilai raraba na yaca Jiova. E sega ni volai na imatai ni iwasewase ni iVolatabu ena vosa vakaPeritania, a volai ga ena vosa vakaIperiu, na vosa e tekivu wiliki mai na imatau ina imawi. Ena vosa vakaIperiu na yaca ni Kalou e va ga na kena matanivola, יהוה. Na va na matanivola vakaIperiu qo e vakadewataki me YHWH, qai kilai me Tetragrammaton.
VULICA ESO TALE NA KA
ITUKUTUKU VINAKA MAI VUA NA KALOU!
E Tiko na Yaca ni Kalou?
E levu na kena icavuti na Kalou me vaka, o koya e Kaukaua Duadua, Dauveibuli, kei na Turaga. Ia e volai na yaca ni Kalou ena sivia ni 7,000 na vanua ena iVolatabu.


text: 3 E dua na nodra turaga na Jiu, na Farisi o Nikotimo,+2 e lako vei Jisu ena bogi+ qai kaya vua: “Rapai,+ keimami kila ni oni qasenivuli e talai kemuni mai na Kalou, ni sega ni dua e cakamana+ me vakataki kemuni ke sega ni tiko vata kei koya na Kalou.”+3 E kaya vua o Jisu: “Au tukuna vakadodonu vei iko, ke dua e sega ni sucu tale,+ ena sega ni raica na Matanitu ni Kalou.”+4 E kaya vua o Nikotimo: “Ena sucu vakacava e dua ni sa qase? Me curu vakarua ina katonigone i tinana me qai sucu tale mai?”5 E sauma o Jisu: “Au tukuna vakadodonu vei iko, ke dua e sega ni sucu ena wai+ kei na yalo tabu+ ena sega ni curu ina Matanitu ni Kalou.6 E vakayago na ka e sucu ena yago, e vakayalo na ka e sucu ena yalo tabu.7 Mo kua ni kurabui niu kaya, e dodonu moni sucu tale.8 E liwa na cagi ena vanua ga e via liwa kina, o na rogoca na kena rorogo, ia o sega ni kila se liwa mai vei se na vanua e liwa kina. E vaka tale ga kina o ira kece era sucu ena yalo tabu.”+9 E sauma vua o Nikotimo: “Ena yaco vakacava na ka kece qo?”10 E sauma o Jisu: “O iko na nodra qasenivuli na Isireli, o qai sega tale ni kila na veika qo?11 Au tukuna vakadodonu vei iko, keimami tukuna na ka keimami kila, keimami vakadinadinataka na ka keimami raica, ia oni sega ni vakabauta na neimami itukutuku.12 Ke oni sega ni vakabauta na veika vakavuravura au tukuna vei kemuni, oni na qai vakabauta vakacava na veika vakalomalagi au tukuna vei kemuni?13 Kena ikuri, se sega ni dua na tamata e lako cake i lomalagi,+ o koya ga e lako sobu mai lomalagi,+ na Luve ni tamata.14 Me vaka nona laveta cake na gata o Mosese mai na vanua talasiga,+ e dodonu gona me laveti cake na Luve ni tamata,+15 mera bula tawamudu+ kina o ira kece na vakabauti koya.16 “Na levu ni nona lomani vuravura na Kalou e solia kina na Luvena e duabau ga e bulia,+ mera kua ni rusa kina o ira na vakaraitaka nodra vakabauti koya, mera rawata ga na bula tawamudu.+17 E sega ni talai Luvena mai vuravura na Kalou me mai veilewaitaki vuravura, me vakabulai ga o vuravura ena vukuna.+18 Ena sega ni lewai+ o koya e vakaraitaka nona vakabauti Jisu. O koya e sega ni vakaraitaka nona vakabauta sa lewai oti, ni sega ni laurai vua nona vakabauta na yaca ni Luve ni Kalou, e duabau ga e bulia.+19 Qo na yavu ni veilewai: ni sa lako mai vuravura na rarama,+ e taleitaka ga na tamata na butobuto sega ni rarama, ni torosobu na nodra ivalavala.20 O koya e ca na nona ivalavala e cata na rarama qai sega ni lako mai ina rarama, me kua ni vunauci* kina ena ka e cakava.21 Ia o koya e cakava na ka dodonu e lako mai ina rarama,+ me laurai kina ni salavata na nona ivalavala kei na ka e vinakata na Kalou.”22 Oti ya sa qai lako o Jisu kei ratou na nona tisaipeli ina lomanivanua kei Jutia. Eratou tiko e kea ena loma ni dua na gauna, e veipapitaisotaki tale ga.+23 E veipapitaisotaki tale tiko ga o Joni mai Inoni volekati Selimi, ni levu kina na wai,+ era lako tiko ga yani na tamata ra qai papitaiso,+24 qo ni se bera ni bala i valeniveivesu.+25 Eratou mani veiletitaka na ka e vauca na veivakasavasavataki na tisaipeli i Joni kei na dua na Jiu.26 Eratou qai lako vei Joni ratou kaya vua: “Rapai, o koya drau a tiko vata ena tai ni Joritani, o dau tukuni koya voli,+ sa veipapitaisotaki tiko, ra sa tabili tale ga vua na lewenivanua kece.”27 E sauma o Joni: “E sega ni dua e tu tu ga e taura e dua na ka, vakavo ke soli vua mai lomalagi.28 O kemudou sara ga dou vakadinadinataka noqu kaya, ‘au sega ni Karisito,+ ia au talai ga meu liu vua.’+29 E taganevou+ o koya e taura na yalewavou. Ia na itokani ni taganevou, ni tu e kea qai rogoca na domo i taganevou, ena marau vakalevu. E vaka sara ga qori na levu ni noqu marau.30 Ena levu cake tiko ga o koya, au na lailai sobu tiko ga o yau.”31 O koya e lako mai cake+ e cecere vei ira kece. O koya e lako mai vuravura e vu ga e vuravura, e vosataka tale ga na ka ni vuravura. O koya e lako mai lomalagi e cecere vei ira kece.+32 E tukuna ga na ka e raica kei na ka e rogoca,+ ia e sega ni dua e vakabauta nona itukutuku.+33 O koya e ciqoma na itukutuku i Karisito e vakaraitaka ni vakabauta ni dina na Kalou.+34 O koya e tala mai na Kalou ena tukuna ga na veika ni Kalou,+ ni sega ni dau bureitaka na yalona tabu.35 E lomani Luvena o Tamana,+ e sa solia na ka kece i ligana.+36 Ena bula tawamudu o koya e vakaraitaka ni vakabauta na Luvena,+ o koya e talaidredre vua na Luvena ena sega ni vakabulai,+ ena tiko ga vua na cudru ni Kalou.+


text:
iVolaniyabaki ni iVakadinadina i Jiova 2017
Wilika na itukutuku ni nodra cakacaka na iVakadinadina i Jiova e Georgia kei na veiyasa i vuravura.
iVola Mai na iLawalawa Dauvakatulewa
Eratou vakavinavinakataki ira na iVakadinadina i Jiova e veiyasa i vuravura, eratou lomani ira tale ga.
Vakaliuci na Cakacaka Vakavunau e Veiyasa i Vuravura
Na cava era cakava eso na lewenivuvale e Peceli me rawa nira vakamatauni ira ena yalava era lesi kina?
“O Kemuni ga na iTokani Vinaka Duadua”
Dua na ivakadinadina levu vei ira na sureti nodra lai raica na itukutuku makawa me baleta na iVolatabu ena ika7 kei na ika8 ni Me, 2016, ena Peceli e Brooklyn.
Noda Bula vaKarisito kei na Cakacaka Vakaitalatala
A veisau ena Janueri 2016, na iwalewale ni soqoni e loma ni macawa e veiyasa i vuravura.
‘Veivakacegui qai Veivakayaloqaqataki’ na JW Broadcasting!
A tovolei na JW Broadcasting ena 2014, sa sivia qo e 90 na vosa e vadewataki kina. Na cava nodra rai na sarasara me baleta na porokaramu qori?
Vakatabui ni Valenivolavola ni Tabana
Na vakatabui ni valenivolavola ni tabana e Kyrgyzstan kei Armenia e dua na soqo vakasakiti vei ira na iVakadinadina ena vanua qori.
Veika Vakalawa ni 2016
Na cava era sotava na iVakadinadina ena 2016 me baleta na veika vakalawa?
iRogo
—iTukutuku Mai na Veiyasa i Vuravura
iTukutuku butakatakata me baleta na nodra cakacaka na iVakadinadina i Jiova e Argentina, Belize, Burundi, Congo (Kinshasa), Germany, Itali, Nepal, Papua Niu Kini, kei Uganda.
Aferika
Wilika na irogo kei na itukutuku ni nodra veivakavulici ena iVolatabu na iVakadinadina i Jiova e Ghana, Guinea-Bissau, Liberia, Malawi, Togo, kei Sierra Leone.
Yasayasa vakaMerika
Na irogo mai Brazil, Haiti, Mexico, Merika, kei Venezuela.
Esia kei na Tokalau e Loma
Na irogo mai Hong Kong, Mongolia, Yatu Filipaini, kei Sri Lanka.
Urope
Wilika na irogo mai Azerbaijan, Peritania, Bulgaria, Georgia, Denmark, Hungary, Norway, kei Ukraine.
Yanuyanu ena Pasifika
iTukutuku kei na irogo mai Ositerelia, Guam, New Caledonia, Papua Niu Kini, kei Timor-Leste.
iVakamacala Lekaleka kei Georgia
Raica na ivakamacala lekaleka ni vanua, lewenivanua, itovo vakavanua, kei na vosa e Georgia.
Kaburaki na Sore ni ka Dina
Eso era vulica na ka dina mai na so tale na vanua ra qai toki i Georgia mera lai vunautaka e kea na itukutuku vinaka.
Yaga ni Soqoni
A veivuke vakacava na soqoni kei na ivola vakaGeorgia ena veika e rawati ena veiyabaki e muri?
Au Via Veisautaka Noqu iVakarau ni Bula
Oti na nona veiqaravi ena mataivalu, a kerea ena masu o Davit Samkharadze me vukei me veisautaka nona ivakarau ni bula. A sotavi ira sara na iVakadinadina i Jiova ena siga tarava.
Nuitaka na Veidusimaki i Jiova
A kerea qai muria na veidusimaki ni Kalou o Tamazi Biblaia ni bera ni toki ina dua tale na tauni.
“E Rawarawa Vua na Kalou na ka Kece”
Dua na ituvaki ‘dredre’ a sotava o Natela ni veivuke voli ena tabaki ni ivola vakaivolatabu ena vosa vakaGeorgia.
Na iVolatabu vakaGeorgia
Eso na ivolavivigi ni iVolatabu ena vosa vakaGeorgia a se volai sara ena ikalima ni senitiuri G.V. se ni bera ya.
“Na Kalou ga e Vakatubura.”
—1 Kor. 3:6.
E vakasakiti na tubu vakayalo e rawati ni sa tugalala o Georgia.
Veivakavulici na iVakatawa
A tuvanaki vakacava na ivavakoso, soqoni, soqo lelevu, kei na vakadewataki ni iVolatabu ena gauna e kasura kina na veiliutaki vakominisi?
Sa Wiliwili tu ga o Watiqu!
Na levu ni nona taleitaka o Badri Kopaliani na nona iVolatabu vou, e cegu sara ga mai kina na cakacaka me vica na siga me rawa ni wilika na iVolatabu taucoko.
O tu Mada Mai Vei?
Se bera mada ga ni dua na yabaki nona papitaiso, sa toki o Artur Gerekhelia ina vanua e vinakati kina vakalevu na dautukutuku ni Matanitu ni Kalou.
Au Nanuma Niu Marautaka tu na Bula
A lewena tu e liu na ilawalawa vaKominisi e Georgia o Madona Kankia, ia a qai veisautaka na ka e vakaliuca ena nona bula.
Sega ni Seavu na Loloma Dina vaKarisito
Erau veivuke vakayago, vakayalo tale ga vei ira na iVakadinadina o Igor Ochigava kei Gizo Narmania ena gauna ni ivalu e Abkhazia.
Au Raica Sara ga e Mataqu!
Ni via vakacalai ira na iVakadinadina, a cakava o Pepo na ka e tukuna o tinana: ‘Lako, mo lai raica sara ga na ka era vakavulica.’
Veivakalougatataki “ena Gauna Vinaka kei na Gauna Ca.”—2 Tim. 4:2.
A kaukaua toka na veitusaqati ena veiyabaki a vakilai voli kina na tubu ena iwiliwili ni dautukutuku e Georgia.
Era Sega ni Soro Nira Vakarerei
Cava nodra rai na lewenivanua e Georgia ena nodra vakalolomataki na iVakadinadina i Jiova?
“Qo na Nodra iVotavota na Dauveiqaravi i Jiova.”—Aisea 54:17.
A vakalougatataka o Jiova na nodra sasaga na dautukutuku mera vakarabailevutaka nodra cakacaka vakaitalatala.
Era Nanuma na Dauveibuli
Duanaikatolu ni painia e Georgia era yabaki 25 lako sobu.
Era Ciqoma na ka Dina na Matatamata na Kurd
Era marau na matatamata na Kurd nira rogoca sara ga ena nodra vosanisucu na itukutuku vinaka.
Na Kaukaua ni Loloma
Erau vakadinadinataka e rua na bubu na loloma vakaveitacini.
Duanadrau na Yabaki sa Oti
—1917
Era vakatovolei qai vakasavasavataki e levu na Gonevuli ni iVolatabu ena 1917. E sega ni veivakayalolailaitaki na leqa e sotavi, era tosoya tiko ga na yalodina na cakacaka ni Matanitu ni Kalou.
2016 Ripote ni Yabaki Vakacakacaka
Qo na ripote ni nodra cakacaka na iVakadinadina i Jiova e veiyasa i vuravura ena 2016.
2016 Ripote ni Yabaki Vakacakacaka ni iVakadinadina i Jiova e Vuravura
E okati ena ripote na kedra itukutuku na lewenilotu, valenivolavola ni tabana, matanitu, iwiliwili ena iVakananumi, kei na so tale.


text:
26 JANUERI, 2017
KAZAKHSTAN
Era Totogitaki Qai Vesuki Ira na iVakadinadina na Vakailesilesi e Kazakhstan
Era vesuki Teymur Akhmedov kei Asaf Guliyev na komiti ni sikiuriti e Kazakhstan ena ika18 ni Janueri 2017, ni rau vunautaka tiko nodrau vakabauta vei ira eso tale. Ena Me kei na June ni 2016, ratou sureti rau o Teymur kei Asaf e le vitu na tagane ena nodratou icili, ratou lasutaka ni ratou taleitaka na veika era vakabauta na iVakadinadina i Jiova. Ena dua tale na gauna ratou sa dau lai sota tiko ena nodrau vale o Teymur kei Asaf. Ia rau sega tiko ni kila na iVakadinadina, ni ratou katokatoni voli na vitu na “gonevuli ni iVolatabu” qori ena ka kece e veivosakitaki.
Erau mani beitaki o Teymur kei Asaf ni rau “vakavuna na veileti vakalotu” kei na kena “tokoni na vakacerecerei ni lotu.” Rau se vesu tu vakawawa me 60 na siga, ke dina na ka rau beitaki kina erau na bala i valeniveivesu me 5 ina 10 na yabaki.
E yabaki 61 o Teymur, e tauvimate bibi tale ga. O Asaf e yabaki 43. Erau tagane vakawati ruarua. Ena rogoca tale na turaganilewa na nodrau kisi ena macawa na ika23 ni Janueri, 2017.


text:
Era Sega ni Dau Veimaliwai Kei Ira na Lewenilotu e Liu na iVakadinadina i Jiova?
Eso era papitaiso oti mera iVakadinadina i Jiova, ia era sa sega ni vunau, se ra yawaka na veimaliwai kei ira na vakabauta vata. Era sega ni cati o ira qori. Keimami dau saga mera vukei me vakabulabulataki tale nodra taleitaka na ka vakayalo.
E sega ni tu ga sa vakasivoi o koya e cala bibi. Ena caka ga na veivakasivoi ke laurai ni sa nona ivakarau me dau voroka na lawa ni iVolatabu me baleta na itovo savasava qai sega ni veivutuni. E tukuna vakamatata na iVolatabu: “
Biuta tani na tamata ca qori mai na kemuni maliwa.”—1 Korinica 5:13.
Vakacava ke vakasivoi o tama ia se iVakadinadina i Jiova tiko ga na luvena kei na watina? Na kedratou isema vakayalo sa na veisau, ia ena tiko ga na nodratou isema vakayago. E sega ni tagutuvi na bula vakawati, ratou na veilomani qai tomani tiko ga nodratou veimaliwai e veisiga.
E rawa nira tiko ena neimami soqo vakalotu o ira na vakasivoi. Ke ra vinakata, e rawa nira dusimaki vakayalo vei ira na qase ni ivavakoso. E kena inaki ga mera vukei mera rawata na ivakatagedegede mera dua tale na iVakadinadina i Jiova. Ke laurai nira vorata na ivakarau ca ra qai vakaraitaka nira via muria dina na ivakatagedegede ni iVolatabu, sa rawa nira vakalesui mai mera lewe tale ni ivavakoso.


text:
Era Daukaulotu na iVakadinadina i Jiova?
Io. Keimami dau saga na iVakadinadina i Jiova me keimami kaulotu ena vanua cava ga keimami tiko kina.
Eso gona na iVakadinadina i Jiova era gole se toki ina vanua e se sega ni rogoci kina na itukutuku vinaka mai na iVolatabu. Eso tale era biuvanua mera vakalevutaka na nodra cakacaka vakaitalatala. Era marautaka mera cakava na parofisai i Jisu: “Dou na qai tukuni au . . . na veivanua yawa sara kei vuravura.”
Ena 1943, e tauyavu kina e dua na koronivuli ni daukaulotu. Sa sivia qo e 8,000 na iVakadinadina i Jiova era sa vuli oti kina, e dau vakatokai me Koronivuli o Kiliati (Watchtower Bible School of Gilead).


text:
LESONI 18
Keimami Vukei Ira Vakacava na Taci Keimami ena Gauna ni Leqa?
Ni yaco na leqa tubukoso, dau totolo sara neimami veivuke na iVakadinadina i Jiova mera vakacegui kina na taci keimami ena veivanua e vakaleqai. E laurai votu kina na neimami veilomani dina. (Joni 13:34, 35; 1 Joni 3:17, 18) Sala cava soti keimami veivuke kina?
Keimami cau vakailavo. Ni yaco na dausiga levu e Jutia, era vakarautaka na veivuke vakailavo na lotu vaKarisito mai Anitioki me baleti ira na tacidra vakayalo. (Cakacaka 11:27-30) Nikua tale ga, keimami dau vakauta na neimami cau vakaivavakoso mera vukei kina na taci keimami era sotava eso na ituvaki dredre ena veiyasa i vuravura.—2 Korinica 8:13-15.
Keimami vakarautaka na veivuke e gadrevi. Eratou na vakadeitaka na qase ena vanua e tara na leqa tubukoso nira tiko taucoko ra qai bula vinaka na lewe ni ivavakoso. Ena gauna ni leqa tubukoso ena qarava na komiti ni vakacoko na wasei ni kakana, wainigunu, isulu, vanua ni vakaruru kei na veiqaravi vakavuniwai. E levu vei ira na iVakadinadina e tu vei ira na kila e gadrevi, era sauma ga nodra ivodovodo mera lai veivuke ena cakacaka ni vakacoko se vakavinakataki ni Vale ni Soqoni kei na nodra vale na taci keimami. Na neimami duavata kei na kila keimami rawata ena neimami dau cakacaka vata, e totolo kina na neimami veivukei ena gauna qori. Keimami dodoliga ‘vei ira keimami vakabauta vata,’ ia keimami dau vukei ira tale ga e duatani nodra lotu ke rawa.—Kalatia 6:10.
Keimami dau veivakayaloqaqataki qai veivakacegui vakayalo. Era dau vinakata vakalevu na taci keimami era vakaleqai ena leqa tubukoso mera vakacegui. Ni yaco na leqa, e dau vakaukauataki keimami o Jiova “na Kalou e dau vakacegui keda ena ka kece.” (2 Korinica 1:3, 4) Keimami marau ni tukuna na yalayala ni Kalou ena iVolatabu vei ira era lomabibi, ena neimami vakayaloqaqataki ira ni sa voleka ni vakaotia vakadua na Matanitu ni Kalou na leqa e vakavuna na mosi kei na rarawa.—Vakatakila 21:4.
Na cava era dau totolo kina ni veivukei na iVakadinadina i Jiova ni yaco na leqa tubukoso?
Na itukutuku veivakacegui cava keimami dau tukuna vei ira era sotava na leqa tubukoso?


text: 3 Ia mo kila qo ni na duatani sara na iotioti ni veisiga,+ ena vakilai kina e levu na ka dredre.2 Nira na dau lomani ira ga na tamata, era na lomana na ilavo, era na dau tukutukuni ira, era na qaciqacia, era na dau veibeci, era na talaidredre vei ira nodra itubutubu, era na sega ni dau vakavinavinaka, era na sega ni yalodina,3 sa na yali vei ira na veilomani vakaveiwekani, era na sega ni via okati ena dua na veiyalayalati, era na dau vakauvosa,* era na sega ni lewa vinaka na yalodra, era na voravora,* era na sega ni vinakata na ka e dodonu,4 era na dau veiliumuritaki, era na domoqa, era na dokadoka, era na lomana ga na marau era sega ni lomana na Kalou,5 e vakarairai ga na nodra qarava na Kalou,+ e sega na kena dina, lako tani mai vei ira e va qo na nodra ivakarau.6 Ni dau basika mai vei ira qo eso na tagane era dau lai vakacalai ira na veivuvale ena sala qaseqase sara, mera vesuki ira na yalewa malumalumu era bikai tu ena ivalavala ca qai vakamuai ira voli na nodra gagadre.7 Era vuli tiko ga na yalewa qo, ia era sega ni kila rawa na ka dina.8 Ia o ira na tagane qo era saqata na dina me vakataki Jani kei Jabari ena nodrau saqati Mosese, e leqa sara tu ga na nodra vakasama, e sega ni vakadonui nodra vakabauta.9 Ena tini koso nodra sasaga nira sa raica na tamata kece na nodra sesewa, me vaka ga e yaco vei rau na tagane ya.+10 Ia o iko, o sa dau muria vinaka tu mai na noqu veivakavulici, noqu ivakarau ni bula,+ noqu inaki, noqu vakabauta, noqu vosovoso, noqu loloma, noqu vosota,11 noqu vakacacani, kei na noqu rarawa me vaka e yacovi au mai Anitioki,+ mai Ikoniona,+ mai Lisitira,+ ia e vakabulai au na Turaga vei ira kece qo.+12 Io, o ira kece era via qarava na Kalou ena vuku i Karisito Jisu era na vakacacani tale ga.+13 Ia o ira na daucaka ca kei ira na dauveidabui era na qai torosobu ga, era na veivakacalai, era na vakacalai tale ga.+14 Ia o iko mo muria tiko ga na ka o vakavulici kina, na ka o vakabauta ena gauna e vakadeitaki kina vei iko,+ ni o sega ni lecavi ira era vakavulici iko,15 o kila tale ga na iVolatabu+ ni o se gone dramidrami,+ qo e vakavukui iko mo rawa kina ni vakabulai ena nomu vakabauti Karisito Jisu.+16 E vakavuna na Kalou+ na iVolatabu kece, e yaga me veivakavulici,+ me veivunauci, me veivakadodonutaki, me veidusimaki ena ka e dodonu,+17 me vakarautaki vinaka kina na tamata ni Kalou, me tu vakarau tale ga me vakayacora na cakacaka vinaka kece.


text:
LESONI 17
Era Vukei Keimami Vakacava na iVakatawa ni Tabacakacaka?
E dau cavuti rau vakalevu na yapositolo o Paula kei Panapasa na iVolatabu vaKirisi vaKarisito. O rau na tagane qo erau ivakatawa dauveilakoyaki, erau dau sikova na ivavakoso taumada. Na cava na vuna? Erau kauaitaka dina na kedra ituvaki vakayalo na mataveitacini. E kaya o Paula ni vinakata me ‘lesu me lai sikovi ira na mataveitacini’ me rawa ni kila na kedra ituvaki. A bolea me lakova e vica vata na kilomita me lai vakaukauataki ira na mataveitacini. (Cakacaka 15:36) Qori sara ga na ka era cakava tiko o ira na neimami ivakatawa dauveilakoyaki nikua.
Era dauveivakauqeti. Era na sikova na ivakatawa ni tabacakacaka e 20 na ivavakoso se sivia. Ena rauta ni dua na macawa nona tiko ena dua na ivavakoso, ena caka vakarua na veisiko qori e veiyabaki. Keimami vuli vakalevu ena nodra ivakaraitaki vinaka, kei na nodra ivakaraitaki tale ga na watidra, ke ra vakawati. Era dau saga mera kilai ira vinaka na gone kei na qase, era vinakata tale ga mera tomani keimami ena cakacaka vakaitalatala kei na neimami vuli iVolatabu. O ira na ivakatawa dauveilakoyaki era dau tomani ira na qase ni ivavakoso ena nodra vakatawani na qelenisipi. E dau veivakayaloqaqataki tale ga na nodra itavi ena soqoni kei na soqo lelevu tale eso me keimami vakaukauataki kina.—Cakacaka 15:35.
Era dauveikauaitaki. O ira na ivakatawa ni tabacakacaka era kauaitaka na ituvaki vakayalo ni ivavakoso. Era dau bose vata kei ira na qase kei na dauveiqaravi ni ivavakoso, mera veivosakitaka na toso ni ivavakoso qai vakatututaka na sala mera qarava vinaka kina na nodra itavi. Era vukei ira na painia me vuavuaivinaka na nodra cakacaka vakaitalatala, ra qai marau ni sotavi ira na ka vou ena ivavakoso, era marautaka tale ga na rogoca na nodra toso vakayalo. O ira kece na mataveitacini tagane qo era ‘cakacaka vata ena neimami qaravi.’ (2 Korinica 8:23) E dodonu me keimami vakatotomuria na nodra vakabauta kei na nodra qarava na Kalou.—Iperiu 13:7.
Na cava na inaki ni nodra sikova na ivavakoso na ivakatawa ni tabacakacaka?
Ena yaga vakacava vei iko na nodra veisiko?


text:
Era Dau Veivuke na iVakadinadina i Jiova ena Leqa Tubukoso?
Io, keimami dau veivuke ena leqa tubukoso. Keimami vukei ira keimami vakabauta vata kei ira na sega ni iVakadinadina i Jiova, e salavata qo kei na ka e tukuni ena Kalatia 6:10: “Meda caka vinaka vei ira na tamata kece, vakauasivi vei ira eda vakabauta vata.” Keimami saga tale ga me keimami vakacegui ira ena gauna dredre qori.—2 Korinica 1:3, 4.
Kena Tuvanaki
Ni yaco e dua na leqa tubukoso, era na saga na qase ni ivavakoso ena vanua qori mera veitaratara kei ira na lewe ni ivavakoso, mera kila na kedra ituvaki kei na veivuke era vinakata. Oti era na ripotetaka sara ina valenivolavola ni tabana na itukutuku kece era sa soqona rawa.
Ke levu tale na ka era vinakata na lewe ni ivavakoso qai sega ni rawa ni vakarautaka na ivavakoso, ena tuvanaka na iLawalawa Dauvakatulewa ni iVakadinadina i Jiova na veivuke qori. Na iwalewale qo e tautauvata kei na ka era cakava na lotu vaKarisito ena gauna vakaivolatabu ni yaco na dausiga. (1 Korinica 16:1-4) Na valenivolavola ni tabana ena vanua qori, ena lesia e dua na Komiti ni Vakacoko me qarava na kena vakarautaki na veivuke. Era na gole tale ga mai eso tale na iVakadinadina i Jiova mera mai veivuke.—Vosa Vakaibalebale 17:17.
Kena Vakailavotaki
Dua na sala e vakayagataki kina na cau e vakau ina valenivolavola ni iVakadinadina i Jiova, oya na nodra vukei na vakaleqai ena leqa tubukoso. (Cakacaka 11:27-30; 2 Korinica 8:13-15) Era sega ni saumi na iVakadinadina i Jiova era veivuke kina, na ilavo kece e gole vakatabakidua sara ga ena cakacaka ni vakacoko, e sega ni gole tale vei ira na liutaka na cakacaka. Keimami qarauna me vakayagataki vinaka na ilavo kece e cautaki.—2 Korinica 8:20.


text:
Bula Maleya kei Viti talega Cauravou era yalo qaqa Vosa na wai e vakalasalasa
Ni bula ni bula kece sara Nanumi Viti vanua lailai Nona sasaga me toro cake mai Tubu ko Viti me rogo edai Vuravura Maleya me kilai E da sa mai veikune tale Me noda tu na lagilagi E da sa cibicibitaka yani Yaca i Viti vua na ranadi Drums of the islands you're beating in my heart You're with me no matter where I roam If ever I wander, if ever we're apart I know that you will lead me home If I should journey across the deep blue sea I'll never forget these coral shores Drums of the islands I hear them calling me So I'll return to you forever more Bula Kapena, Hawaii talega Tahiti, maohi mai ra Bula, Aloha, Kia Ora, Talofa Ia Ora Na, Malo lelei o Tonga


text:
Mp3 Free Download
Search Mp3
Leba Boi Yawa O Iko Noqu Talei
Free download Leba Boi Yawa O Iko Noqu Talei mp3 for free
O Iko Mo Noqu - Leba Boi Yawa E Lomai Nasau
Source: youtube
o iko ga Noqu ka Talei_Leba Boi Yawa concert
Source: youtube
Leba Boi Yawa E Loma i Nasau - O Iko Ga O Noqu Ka Talei
Source: youtube
Leba Boi Yawa E Lomai Nasau - Iko Ga Mo Noqu Ka Talei (Original 2016)
Source: youtube
O iko Ko Noqu ka talei - Leba boi yawa e LomaiNasau
Source: youtube
Leba boi yawa kei lomai nasau
Source: youtube
O iko ga ko noqu ka talei with lyrics
Source: youtube
Utoqu Ko Sa Voroka
Source: youtube
Leba Boi Yawa e Lomai Nasau - Apple of my eye (cover)
Source: youtube
leba boi yawa e lomai nasau
Source: youtube
Lolosi (Kaline Cagi Ravula)
Source: youtube
Sukuna Bowl 2015 - Leba Boi Yawa e Lomai Nasau
Source: youtube
O Iko Ga Mo Noqu Ka Talei Cover [Kaji Ft. DJ Lai]
Source: youtube
Delai dokidoki and leba boi yawa
Source: youtube
Jboy x DJ Napster - Iko Ga Mo Noqu Ka Talei [Fijian Reggae Remix 2016]
Source: youtube
Leba Boi Yawa E Lomai Nasau - Iko Ga Mo Noqu Ka Talei (Fijian Music 2016)
Source: youtube
Leba Boi Yawa - Iko mo noqu
Source: youtube
Dui mate ga e nona ucunivatu(R.KS)
Source: youtube
Leba Boi Yawa E Lomai Nasau - Bulubulu Boro Vulavula (Fijian Music 2016)
Source: youtube
I Luv Taveuni!
Source: youtube


text:
TARO 5
Vakacava Keu Vakasagai e Koronivuli?
CAVA O NA CAKAVA?
Vakasamataka mada na ituvaki qo: Sa sega ni via vuli o Thomas. Na vuna? Era dau vakasagai koya na nona icaba mai koronivuli. Era tukuna eso na ka lasu me baleti koya, kacivi koya ena so na yaca, biliraki koya, era vakauta tale ga e dua na imeli mera vakarerei koya kina . . .
Na cava o na cakava ke o sotava na ituvaki ya?
VAKASAMA QAI VAKATULEWA!
Kua ni yalolailai ke o vakasagai! Sega ni tukuni mo vala kei ira na nomu icaba mera kua kina ni vakasagai iko. Raica mada eso tale na vakatutu yaga qo.
LEWAI IKO VINAKA. E kaya na iVolatabu: “Na tamata yalowai e talaucaka kece na lomana, ia o koya e vuku e galu qai lewa vinaka.” (Vosa Vakaibalebale 29:11) Ke o lewai iko vinaka qai yalodei, era na rairai sega ni via vakasagai iko eso tale.
KUA NI SAUMA LESU. E tukuna na iVolatabu: “Kua ni sauma na ca e caka vei kemuni.” (Roma 12:17) Ena vakalevutaka ga na leqa na nomu via sauma na ka ca e caka vei iko.
YAWAKA NA LEQA. E kaya na iVolatabu: “O koya e yalomatua e raica na ca qai vunitaki koya.” (Vosa Vakaibalebale 22:3) Saga mo yawaki ira era dau vakavu ca, yawaka tale ga na ituvaki o rawa ni vakasagai kina.
DUA TALE NA IWALEWALE O RAWA NI TOVOLEA. E tukuna na iVolatabu: “Na vosa vakayalovinaka e vakaseavutaka na cudru.” (Vosa Vakaibalebale 15:1) De dua ena yaga ena so na gauna na veiwali. Kena ivakaraitaki, ke vakasagai iko e dua ni tukuna ni o levulevu, kua ni taura vakabibi. O rawa ni veiwalitaka lesu vua: “Io, de dua e vinakati dina meu vakalutu yago!”
KUA NI KAUAITAKA. E kaya o Nora e dua na goneyalewa yabaki 19: “Nomu galu tu ga ni o vakasagai e ivakaraitaki ni yalomatua, yalodei, kei na lewa vinaka. Na itovo va qori e sega ni laurai vei ira na dauveivakasagai.”—2 Timoci 2:24.
KUA NI BECI IKO. O cei era taketetaka vakalevu na dauveivakasagai? Era dau vakayaco lomadra na dauveivakasagai vei ira era beci ira se ra malumalumu. Ia era na rairai sega ni via vakasagai iko ke ra kila ni o na sega ni vakamalumalumu vei ira.
TUKUTUKU VUA E DUA. E kaya e dua a qasenivuli tu e liu: “Au kerei ira kece na dau vakasagai mera tukuna na veika e caka vei ira. E vinaka me kilai me tinia kina na ka e cakava o koya e veivakasagai tiko.”


text:
NODA Railesu e na macawa oqo, e da na wilika kina na kena soli e du an i cocovi cecere vei Qasenivuli Manasa.
Ni tei wilika sara na i tukutuku e tabaki toka e na Na i Lalakai e na yabaki 1967:
SA soli na i covi na Mountbatten Medal vei Qasenivuli Manasa Vatuloka e na nona a vakabula mai e lewe tolu ka ratou sa vakarau luvu tiko e na uciwai na Waimanu.
Na i covi oqo e dua na i covi cecere taudua ka dau solia na i Soqosoqo ni Veivakabulai na Royal Life-Saving Society.
Sa yabaki 41 ko Manasa Vatuloka ka qasenivuli tiko e daidai ma i na Koronivuli ni koro ko sawani.
A kaya vaka oqo ko Manasa e na gauna ka tarogi koya kina e dua na dau vola i tukutuku: ?Au sa rui doka vakalevu sara na kena soli rawa vei au na i covi (metali) oqo?.
Sa dau kena i vakarau me solia na i liuliu ni i soqosoqo oqo ni veivakabulai, ko Lord Mountbatten e dua walega na i covi vaka oqo e na veiyabaki.
E na Monite ni macawa sa oti e a taura kina ko Noel Harrison, na peresitedi ni tabana ni i soqosoqo oqo e Viti, e dua na i vola mai vei Brigadier P. de C Jones, na sekeriteri levu ni i soqosoqo e na matanitu vaka Peritania, ka kaya ni sa taura ko Manasa na i covi oqo ni yabaki 1967.
E na dua na gauna e na vula ko Seviteba ni yabaki sa oti, e a qalova kina ko Manasa na uciwai na Waimanu me vakabulai iratou e dua na yalewa kei na rua na gone yalewa lalai.
A dreti koya rawa cake mai e dua vei iratou e na nona taura na drau ni uluna, ka vueti rau cake mai na lewe rua e na boto ni uciwai ni rau sa luvu koto kina.
E na veika e a cakava ko Manasa e a kaya kina vaka oqo ko samuel Jaimangal na tamai Christina Krishna kumari e na macawa sa oti: ?Au na sega ni guilecava rawa na ka e vakayacora ko Manasa, ka kena i vakaraitaki ni noqu vakavinavinaka, ni?u a tubera vua e dua na tabua.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
12 TISEBA, 2016
IDONISIA
Kurei Idonisia na Uneune
Ena matakacaca ni Vukelulu, na ika7 ni Tiseba, a kurea na vualiku ni yanuyanu o Sumatra e Idonisia e dua na uneune e 6.5 na kena kaukaua. E vakadeitaki nira sa mate e 100 vakacaca na lewenivanua, e vica vata na drau era mavoa.
E tukuna na valenivolavola ni iVakadinadina i Jiova e Jakarta ni sega ni dua na nodra lewenilotu ena yasayasa e vakaleqai e mate se mavoa ena uneune. E sega tale ga ni vakacacani na nodra vale na iVakadinadina se na nodra vanua ni sokalou.
Era ogaoga sara tiko na iVakadinadina ena nodra vakacegui kei na nodra vukei o ira na vakaleqai ena uneune.
Gusunivosa:
Veiyasa i vuravura: David A. Semonian, Valenivolavola ni iTukutuku, +1-845-524-3000
Idonisia: Tom Van Leemputten, +62-813-4527-1974


text:
Cakaudrove
E tini ka va (14) taucoko na vei-yasana e Viti. O Cakaudrove e dua na yasana vakaturaga mai Vanua Levu, ka ratou wili kina e tolu na yanuyanu vei-volekati sara, o Taveuni, Rabi vata kei Kioa. E 2,816 na Sukuea na Kilomita na levu ni vanua e kumuni vata tu kina na vanua oqo, ka ra lewe 49,344 taucoko na lewe ni vanua e Cakaudrove. O Savusavu e dua na kena tauni levu toka mai Cakaudrove raraba ka ra lewe 4,962 taucoko na lewe ni vanua kina.
E levu sara na Turaga Bale, Marama Bale, Gone Turaga kei na Gone Marama era cavu tu mai kina me vaka-taki : Ratu Sir Penaia Ganilau (na i otioti ni Kovana levu e Viti, kai matai talega ni Peresitedi ka taura nai tutu vaka Tui Cakau e Vanua Levu). Na Turaga na Paraiminisita vakacegu, Hon. Sitiveni Ligamamada Rabuka. Ratu Naiqama Lalabalavu (na Turaga ka taura tu oqo na i tutu vaka Tui Cakau) kei na so tale.


text: 17 Erau takosovi Amifipoli kei Apolonia, rau yaco sara i Cesalonaika,+ e tiko kina e dua na nodra valenilotu na Jiu.2 E curu i loma o Paula me vaka ga na nona ivakarau,+ qai veivosakitaka kei ira na iVolatabu ena tolu na siga ni vakacecegu.+3 E vakamacalataka qai vakadinadinataka mai na ka e volai kina ni na vakararawataki mada na Karisito,+ me na vakaturi tale ga mai na mate,+ e kaya: “Qo sara ga na Karisito, o Jisu au vunautaka tiko vei kemuni.”4 Era mani vakabauta eso, ra mai maliwai rau sara o Paula kei Sailasa,+ era vakayacora tale ga qo e levu na kai Kirisi era dau qarava na Kalou, wili tale ga kina e levu na marama kilai.5 Ia ena nodra vuvu na Jiu,+ era sa qai soqoni ira vata mai eso na daucaka ca era wavoki wale tu ga ena makete mera vakatubuca ena koro. Era curuma vakaukaua na vale nei Jesoni nira via kauti rau vakasaurara o Paula kei Sailasa vei ira na sa maue voli ena koro.6 Nira sega ni kunei rau, era qai yarataki Jesoni yani kei na so tale na veitacini vei ira na iliuliu ni koro, era kacivaka: “O rau na vakaleqa tiko na vuravura taucoko erau sa tiko tale ga qo vei keda,+7 ia e qai maroroi rau o Jesoni me nona vulagi. O ira kece na tagane qo era saqata na lawa i Sisa,* era kaya ni dua tale tiko ga na tui o Jisu.”+8 Na vosa ya era cudru sara ga kina na lewenivanua kei ira na iliuliu ni koro.9 Era mani vakaukauataki Jesoni kei ira na kena vo mera solia e dua na umailavo me kedra isere, oti era sa qai sereki.10 Ni sa buto na vanua, era talatala na veitacini vei rau o Paula kei Sailasa me rau gole i Peria. Ni rau yaco yani, erau lako sara ina nodra valenilotu na Jiu.11 Era yalorawarawa vakalevu na Jiu mai Peria ni vakatauvatani kei ira mai Cesalonaika, ni gauna era rogoca kina na vosa, e gu na lomadra mera dikeva vinaka na iVolatabu e veisiga mera vakadeitaka kina se dina na ka era rogoca se sega.12 Era mani vakabauta e levu, wili tale ga kina eso na turaga kei na marama rogo ni Kirisi.13 Nira rogoca na Jiu mai Cesalonaika ni sa lai vunautaka tale ga o Paula na vosa ni Kalou i Peria, era mani lako tale ga i kea mera lai vakaucaca vei ira na lewenivanua mera cudru kina.+14 Era vukitotolo sara na veitacini mera talai Paula me muri sobu i baravi,+ ia erau tiko laivi mai o Sailasa kei Timoci.15 Ia o ira na kauti Paula era kauti koya sara i Aceni. Nira sa lesu, sa qai vakaroti ira o Paula mera lai tukuna vei Sailasa kei Timoci+ me rau lako totolo yani vua.16 Ni waraki rau tiko o Paula mai Aceni, e votivoti sara ga vua ni raica na sinai ni koro ena matakau.17 Mani veivosaki kei ira na Jiu ena nodra valenilotu kei na so tale era dau qarava na Kalou. E veivosaki tale ga e veisiga ena makete vei ira na dau tu kina.18 Ia era qai veiba vata kei koya eso na Epikuro* kei na Sitoike.* Era kaya eso: “Na cava e via kaya tiko na karakivosa qo?” Eso tale era kaya: “O ka qo e vaka e nodra mata tiko mai na kalou tani.” Baleta ni vunautaka tiko na itukutuku vinaka kei Jisu kei na veivakaturi.+19 Era tauri koya ra qai kauti koya ina Areopakasi,* era kaya: “Vakamacalataka mada vei keimami na ivakavuvuli vou o tukuna tiko.20 Ni o kauta tiko mai eso na ivakamacala e duatani e daliga i keimami. Keimami via kila tale ga na ibalebale ni veika qo.”21 E dau nodra ivakarau na kai Aceni kei ira na vulagi era tiko* e kea mera vakamacalataka se rogoca eso na ka vou.22 Mani tucake o Paula ena lomadonu ni Areopakasi+ qai kaya:“Kemuni na kai Aceni, au raica ni oni gumatuataka na sokalou ni vakatauvatani kei ira tale eso.+23 Kena ivakaraitaki, niu lako voli meu vakaraica na ka oni dau soro kina, au raica sara e dua na icabocabonisoro e volai kina ‘Vua na Kalou e Tawakilai.’ O koya sara ga na kalou tawakilai oni qarava tiko qori, au mai vunautaka qo vei kemuni.24 Na Kalou e buli vuravura kei na ka kece e tu kina, o koya qo na Turaga ni lomalagi kei na vuravura,+ e sega gona ni vakaitikotiko ena valenisoro e caka ena liga,+25 e sega tale ga ni qaravi ena liga ni tamata,+ ni o koya ga e solia vei keda kece na bula, na icegu,+ kei na ka kece ga.26 E bulia na matatamata kece mai na dua ga na tamata,+ mera tawana na yasa i vuravura kece.+ E lesia tale ga na Kalou na nodra gauna kei na iyalayala ni vanua mera tiko kina,+27 mera vakasaqara na Kalou, de dua era na vakayayamo ra qai kunei koya sara,+ ni sega ni yawa o koya vei keda yadua.28 Ni o koya ga e buli keda, e vakavuna tale ga noda bula tiko kei na noda yavala me vaka ga era kaya eso na nomuni dauniserekali, ‘Eda luvena* tale ga o keda.’29 “O koya gona nida luve* ni Kalou,+ meda kua ni nanuma ni Kalou e vaka na koula se siliva se vatu, se ka e bulia na tamata ena nona maqosa kei na nona vakasama ga.+30 Dina ni vakalaiva voli mai na Kalou na gauna ni lecaika oya,+ ia qo sa tukuna o koya vei ira kece ena veivanua mera veivutuni.31 Ni sa lokuca o koya e dua na siga me lewai+ vuravura kina ena yalododonu ena liga i koya e lesia, e vakarautaka tale ga e dua na ivakadei vei ira kece ni sa vakaturi koya mai na mate.”+32 Nira rogoca na veivakaturi mai na mate, eso era veivakalialiai.+ Eso tale era kaya: “Keimami na rogoci iko tale ena ka qo.”33 Mani biuti ira o Paula,34 ia eso na tagane era mai tomani koya ena nodra sa vakabauta, wili kina o Taionisio, na turaganilewa ni Areopakasi, e dua tale ga na marama na yacana o Tamarisi, kei na so tale.


text:
WASE TINIKAVITU
E iSolisoli Talei na Masu
1, 2. Na cava e isolisoli talei kina na masu? Na cava meda kila kina na ka e kaya na iVolatabu me baleta na masu?
E SOMIDI sara na noda vuravura ni vakatauvatani kei na lomalagi. Ni rai sobu mai vuravura o Jiova, eda vaka ga e dua na mata ni wai mai na itakitaki na lewe ni veimatanitu. (Same 115:15; Aisea 40:15) Eda somidi dina ni laurai vata kei na vakaitamera ni lomalagi, ia e kaya na Same 145:18, 19: “E voleka o Jiova vei ira kece na kacivi koya, vei ira kece na kacivi koya ena yalodina. E vakamamautaki ira na rerevaki koya ena ka era gadreva, e rogoca o koya na nodra tagi ni kere veivuke qai vakabulai ira.” Dua dina na ka dokai na nona via volekati keda na Dauveibuli cecere, qai via rogoca na noda masu. Io, na masu e isolisoli talei ni Kalou vei keda yadua.
2 Ia ena rogoci keda ga o Jiova ke da masuti koya ena sala e vakadonuya. Eda na cakava vakacava ya? Meda raica mada na ka e kaya na iVolatabu me baleta na masu.
VUNA MEDA MASU KINA VEI JIOVA
3. Na cava mo masu kina vei Jiova?
3 E vinakata o Jiova mo masu, se vosa vua. Eda vakadeitaka vakacava qori? Wilika mada na Filipai 4:6, 7. Qori na nona veisureti vakayalololoma na Turaga Cecere ni lomalagi kei vuravura ni kauaitaki iko dina, e vinakata tale ga mo talaucaka vua na lomamu kei na nomu leqa.
4. E vaqaqacotaka vakacava na nomu veiwekani kei Jiova na nomu masu wasoma vua?
4 Eda na rawa ni veiwekani voleka kei Jiova nida masu vua. Ena dei nodrau veitokani e rua ni rau veivosaki wasoma rau qai dui talaucaka na nodrau nanuma, na ka erau kauai kina, kei na lomadrau. E va tale ga qori na masu vei Jiova. E vakatakila vei iko ena iVolatabu na nona rai, na lomana, kei na veika ena cakava ena gauna se bera mai. O rawa tale ga ni talaucaka vei Jiova na lomamu ni drau veivosaki wasoma. Qori ena vaqaqacotaka na nomudrau veitokani.—Jemesa 4:8.
KA MEDA CAKAVA ME ROGOCI KEDA NA KALOU
5. Eda kila vakacava ni sega ni rogoca na masu kece o Jiova?
5 E sega ni rogoca o Jiova na masu kece. E kaya o Jiova vei ira na Isireli ena nona gauna na parofita o Aisea: “Oni masu vakalevu, ia au sega ni rogoca, ni lomoci na ligamuni ena dra.” (Aisea 1:15) Ke da sega ni qaqarauni, eda rawa ni cakava na ka e cata o Jiova qai sega ni rogoca kina na noda masu o koya.
6. Na cava e bibi kina na vakabauta? Eda na vakaraitaka vakacava na noda vakabauta?
6 E bibi meda vakabauti Jiova ke da vinakata me rogoca na noda masu. (Marika 11:24) E kaya na yapositolo o Paula: “Ke sega na vakabauta eda na sega ni vakamarautaka rawa na Kalou, ni o koya e torova na Kalou e dodonu me vakabauta ni bula dina tiko o koya, ni na vakaicovitaki ira tale ga era vakasaqarai koya ena yalogu.” (Iperiu 11:6) Ia e sega ni rauta meda tukuna ga nida vakabauta. E bibi meda vakaraitaka na vakabauta qori ena noda talairawarawa vei Jiova e veisiga.—Wilika Jemesa 2:26.
7. (a) Na cava meda yalomalumalumu kina qai veidokai nida masu vei Jiova? (b) Eda na vakaraitaka vakacava ni vu mai lomada na noda masu?
7 Na cava meda yalomalumalumu kina qai veidokai nida masu vei Jiova? E macala ga nida na veidokai ke da lai vosa vua na tui se peresitedi. Ia e bibi sara meda veidokai qai yalomalumalumu nida vosa vei Jiova na Kalou Kaukaua Duadua. (Vakatekivu 17:1; Same 138:6) E dodonu me vu tale ga mai lomada na noda masu vei Jiova, me kua ni dua tu ga noda qaqanimasu.—Maciu 6:7, 8.
8. Na cava meda cakava nida masulaka e dua na ka?
8 E bibi meda cakacakataka tale ga na ka eda masulaka. Kena ivakaraitaki, ke da masuti Jiova me vakarautaka na ka meda bula kina e veisiga, sega ni kena ibalebale qori meda sa vucesa da qai namaka me solia vei keda o Jiova na ka kece. E dodonu meda sasaga, qai tu vakarau meda cakacakataka na veika eda vinakata. (Maciu 6:11; 2 Cesalonaika 3:10) Ke da masuti Jiova me vukei keda meda muduka e dua na ivakarau ca, e dodonu meda yawaka tale ga na ituvaki eda na rawa ni temaki kina. (Kolosa 3:5) Meda veivosakitaka mada eso na vakatataro me baleta na masu.
VAKATATARO ME BALETA NA MASU
9. Meda masu vei cei? Na cava eda vulica ena Joni 14:6 me baleta na masu?
9 Meda masu vei cei? E vakavulici ratou na nona imuri o Jisu me ratou masu vua na ‘Tamada mai lomalagi.’ (Maciu 6:9) E kaya tale ga: “O yau na sala, na dina, kei na bula. Ena vukuqu ga ena qai torovi Tamaqu rawa kina e dua.” (Joni 14:6) Ke da vinakata me rogoci na noda masu, e dodonu meda masu ga vei Jiova ena vuku i Jisu. E bibi tale ga meda doka na itavi dokai e lesi Jisu kina o Jiova. Eda sa raica oti ni lako mai vuravura o Jisu me sereki keda mai na ivalavala ca kei na mate. (Joni 3:16; Roma 5:12) Sa lesi Jisu tale ga o Jiova me Bete Levu, me Turaganilewa.—Joni 5:22; Iperiu 6:20.
10. E dodonu me dua sara na ivukivuki ni masu? Vakamacalataka.
10 Vakacava me muri e dua na ivukivuki, dabedabe, se iduriduri nida masu? E sega ni tukuna o Jiova meda tekiduru, dabe, se duri nida masu. E vakaraitaka na iVolatabu ni rawa ni duidui na ivukivuki ni masu, me veidokai ga. (1 Veigauna 17:16; Niemaia 8:6; Taniela 6:10; Marika 11:25) E sega ni bibi vei Jiova na ivukivuki ni masu, e bibi ga me vinaka na inaki ni lomada nida vosa vua. Eda rawa ni masu vakadomoilevu se masu lo ena siga kei na bogi, ena gauna kei na vanua cava ga eda via masu kina. Ke sega mada ga ni rogoca e dua tale noda masu, meda nuidei ni na rogoca o Jiova.—Niemaia 2:1-6.
11. Na cava eso na ka eda rawa ni masulaka vei Jiova?
11 Na cava meda masulaka? E bibi me salavata kei na loma i Jiova na veika eda masulaka. E kaya na iVolatabu: “Se cava ga eda kerea me salavata kei na lomana, ena rogoci keda o koya.” (1 Joni 5:14) Vakacava eda rawa ni masulaka na veika e baleti keda ga? Io, na noda masu vei Jiova e vaka ga nida veivosaki kei na dua na noda itokani dredre. Kena ibalebale, e rawa nida talaucaka vei Jiova na lomada kei na veika e curuoso kina na noda vakasama. (Same 62:8) E rawa nida kerea na yalona tabu me vakaukauataki keda meda cakava na ka e dodonu. (Luke 11:13) E rawa nida kerei Jiova me vakavukui keda meda vakatulewa vakavinaka, me vakaukauataki keda meda vosota na ituvaki dredre. (Jemesa 1:5) E dodonu meda kerei Jiova me vosota na noda cala. (Efeso 1:3, 7) E dodonu meda masulaki ira eso tale, wili kina o ira na noda vuvale kei ira na tacida vakayalo.—Cakacaka 12:5; Kolosa 4:12.
12. Na cava me vakaliuci ena noda masu?
12 Na cava me vakaliuci ena noda masu? Io, me vakaliuci o Jiova kei na lomana. E dodonu me vu mai lomada na noda vakavinavinakataka na veika sa vakayacora ena vukuda. (1 Veigauna 29:10-13) Qori sara ga na ka e vakavulica o Jisu me ratou cakava na nona tisaipeli ena gauna eratou masu kina. (Wilika Maciu 6:9-13.) A kaya me ratou masulaka e liu me vakarokorokotaki na yaca ni Kalou. Oti e tukuna o Jisu me masulaki na kena yaco mai na Matanitu ni Kalou, me vakayacori tale ga na loma i Jiova e vuravura. Nida sa masulaka oti na veika bibi qori, sa qai rawa nida masulaka na veika e baleti keda. Nida vakaliuci Jiova kei na lomana ena noda masu, eda sa vakaraitaka tiko na veika e bibi duadua vei keda.
13. Me vakacava na balavu ni noda masu?
13 Me vakacava na balavu ni noda masu? E sega ni tukuna qori na iVolatabu. E rawa ni lekaleka se balavu ni na vakatau ena ituvaki. Ena rairai lekaleka na masu ni kana, ia ena balavu na noda masu ni vakavinavinaka vei Jiova se nida talaucaka vua na ka eda kauai kina. (1 Samuela 1:12, 15) Me kua ni inaki ni noda masu vakabalavu noda via vakadrukai ira eso tale, me vaka era cakava eso ena gauna i Jisu. (Luke 20:46, 47) E sega ni taleitaka o Jiova na masu va ya. E vinakata me vu mai lomada na noda masu.
14. Meda masu vakavica? Na cava eda vulica e keri me baleti Jiova?
14 Meda masu vakavica? E uqeti keda o Jiova meda vosa wasoma vua. E kaya na iVolatabu meda “masu tiko ga,” meda “gumatua ena masu,” meda “kua ni cegu ena masu.” (Maciu 26:41; Roma 12:12; 1 Cesalonaika 5:17) E tu vakarau o Jiova me rogoci keda ena gauna cava ga eda masu kina vua. Eda rawa ni vakavinavinakataka e veisiga na nona loloma kei na yalovinaka. Eda rawa ni kerea tale ga nona veidusimaki, veivakaukauataki, kei na nona veivakacegui. Ke da vaka mareqeta dina na isolisoli totoka e vakarautaka o Jiova meda vosa kina vua, eda na masu e veigauna.
15. Na cava meda cavuta kina na “emeni” ni oti na masu?
15 Na cava meda cavuta kina na “emeni” ni oti na masu? Na “emeni” e kena ibalebale na “io,” se “me yaco mada ga.” Qori e dua na sala eda vakaraitaka kina ni vu dina mai lomada na veika eda cavuta ena noda masu. (Same 41:13) E tukuna tale ga na iVolatabu ni bibi meda cavuta vakadomoilevu se cavuta lo na “emeni” ni masu oti e matanalevu e dua tale, meda vakaraitaka kina nida duavata kei na veika e tukuna.—1 Veigauna 16:36; 1 Korinica 14:16.
SALA E SAUMA KINA NA KALOU NODA MASU
16. Vakacava e dau sauma dina o Jiova na noda masu? Vakamacalataka.
16 E dau sauma dina o Jiova na noda masu. E vakatokai koya na iVolatabu me “Daurogo masu.” (Same 65:2) E dau rogoca o Jiova qai sauma na nodra masu mai vu ni lomadra e vica vata na milioni, qai duidui na sala e cakava kina qori.
17. E sauma vakacava o Jiova na noda masu ni vakayagataki ira na agilosi kei ira na nona tamata?
17 E dau sauma o Jiova na noda masu ni vakayagataki ira na agilosi kei ira na nona tamata e vuravura. (Iperiu 1:13, 14) E levu era masulaka voli mera vukei mera kila vinaka na iVolatabu, ena dua ga na gauna lekaleka era veisiko sara yani na iVakadinadina i Jiova. E kaya na iVolatabu nira vakaitavi tiko na agilosi ena vunautaki ni “itukutuku vinaka” e veiyasa i vuravura. (Wilika Vakatakila 14:6.) E rawa ni sauma tale ga o Jiova na noda masu ni vakayagataki ira na tacida vakayalo mera vukei keda ena noda leqa.—Vosa Vakaibalebale 12:25; Jemesa 2:16.
18. E vakayagataka vakacava o Jiova na yalona tabu kei na iVolatabu me sauma kina na noda masu?
18 E vakayagataka na yalona tabu o Jiova me sauma kina na noda masu. Nida masu meda vukei ena noda leqa, ena rawa ni vakayagataka na yalona tabu me veidusimaki qai veivakaukauataki. (2 Korinica 4:7) E vakayagataka tale ga o Jiova na iVolatabu me sauma kina na noda masu, meda vakatulewa tale ga vakavuku. Na veitikinivolatabu eda wilika e rawa ni vukei keda. E rawa ni veiuqeti tale ga o Jiova ena nona ivakamacala ena soqoni e dua na tacida, se na nona veidusimaki vakaivolatabu e dua na qase ni ivavakoso.—Kalatia 6:1.
19. Na cava eda na rairai nanuma kina ni sega ni sauma o Jiova na noda masu?
19 De dua eda na veinanuyaka ena so tale na gauna, ‘Na cava e se sega ni sauma kina o Jiova na noqu masu?’ Meda nanuma tiko ni kila o Jiova na gauna kei na sala me sauma kina na noda masu. E kila tale ga na veika ena yaga vei keda. Ena rairai gadrevi meda masulaka tiko na ka eda vinakata ena loma ni dua na gauna meda vakaraitaka kina ni vu mai lomada na ka eda kerea, da qai vakabauti Jiova dina. (Luke 11:5-10) Na sala e sauma kina o Jiova na noda masu ena so na gauna, e rawa ni duatani sara mai na sala eda namaka voli. Kena ivakaraitaki, eda na rairai masulaka e dua na leqa eda sotava tiko. Ia e sega ni kauta laivi na leqa qori o Jiova, e veivakaukauataki ga meda vosota.—Wilika Filipai 4:13.
20. Na cava meda masu wasoma kina vei Jiova?
20 Dua dina na ka dokai noda rawa ni masu vei Jiova! E tiko na yavu vinaka meda vakabauta kina ni na rogoci keda. (Same 145:18) Na wasoma ga ni noda talaucaka vei Jiova na lomada, na dei tale ga ni noda veitokani.


text: 33 O sa rarawa o iko na dauveivakarusai ni o sega ni vakarusai,+O iko na daulawaki ni o sega ni lawakitaki!Ni o veivakarusai oti o na vakarusai,+Ni o lawaki oti o na lawakitaki.2 Kemuni Jiova moni lomani keimami.+Keimami nuitaki kemuni.Moni liga i keimami*+ ena veimataka,Io moni vakabulai keimami ena gauna ni rarawa.+3 Ni rogo na ue era dro na lewe ni veivanua.Ni oni tucake era veiseyaki na veimatanitu.+4 Me vaka ni kumuni vata na vodre daukana, ena kumuni vata va qori na nomuni itokinivalu,Era na sosova totolo na tamata me vaka na yavusa vodre.5 Ena vakacerecerei o JiovaNi tiko mai cake.Ena vakasinaiti Saioni o koya ena lewadodonu kei na ivalavala dodonu.6 Ena vakataudeitaka o koya na nomu gauna,Ena levu na veivakabulai,+ na vuku, na kilaka, kei na dokai* Jiova,+Qo na nona iyau.7 Raica! Era tagi e gaunisala na nodra qaqa,Era sorova na tagi na italai ni sautu.8 Sa lala na gaunisala levu,E sega ni dua e lakova na sala.E beca o koya* na veiyalayalati,E vakawalena na koro,E sega ni kauaitaka na tamata.+9 E tagi* na vanua, sa malai.E madua o Lepanoni,+ sa vuca.E vaka na vanua talasiga o Saroni,Sa mira na draunikau e Pasani kei Kameli.+10 “Ia qo au na tucake,” e kaya o Jiova,“Qo au na vakacerecerei au,+Qo au na vakalevulevui au.11 Oni na kunekunetaka na co malai, oni na vakasucuma na vunicovuata.Na ivakarau ga ni yalomuni ena yameci kemuni me vaka na bukawaqa.+12 O ira na lewe ni veivanua era na vaka na lase kama.Me vaka na kau votovotoa e lauta, era na vakamai ena bukawaqa.+13 O kemuni na tiko vakayawa, moni rogoca na ka au na vakayacora!O kemuni na tiko voleka, moni kila na noqu kaukaua!14 Era rere o ira na ivalavala ca e Saioni,+Era sautaninini na vukitani:‘O cei vei keda ena bula ena vanua e kama tiko?+O cei vei keda ena bula vata kei na bukawaqa e sega ni boko rawa?’15 O koya e dodonu tiko ga na nona ilakolako,+E tukuna na ka dodonu,+E cata na iyau e rawati vakailawakiE cata na ligana me vaqumi, e sega ni taura,+E sogota na daligana ni veivosakitaki na vakadavedraE bobo na matana me kua ni raica na ka ca.16 Ena tiko mai cake o koya.Na nona idrodro tudei na vatu kaukauaEna soli vua na kena madraiEna sega ni maca na mena wai.”+17 Na matamu ena raica na tui ena nona iukuukuEra na raica na vanua yawa.18 Na lomamu ena nanuma* na ka vakadomobula qo:“I vei na vunivola?I vei o koya e dau sauma na ivakacavacava?+I vei o koya e dau wilika na valececere?”19 O na sega ni raica tale na matatamata dau veibeciNa matatamata e dredre ni kilai na nodra vosaO sega ni kila na ka era tukuna nira kaka.+20 Raici Saioni, na koro ni noda soqo!+Na matamu ena raici Jerusalemi na itikotiko ni vakaceguNa valelaca ena sega ni kau tani.+Ena sega sara ni cavu na pini ni kena valelacaEna sega ni cavuka e dua na kena dali.21 Ia ena vanua oya, o Jiova o koya e CecereEna taqomaki keda me vaka na uciwai, na ikelimusu rabaEna sega ni vocetaki kina na waqaEna sega ni sokota na waqa vakaturaga.22 Ni o Jiova e noda Turaganilewa,+O Jiova e noda Vunilawa,+O Jiova e noda Tui,+O koya ga ena vakabulai keda.+23 Ena luluqa na nomu daliEna sega ni vakaduria na ivana, se vakarewataka na laca.Ena gauna oya ena votai na itokinivalu e bini tuEra na yauta mada ga vakalevu na lokiloki.+24 Ena sega ni kaya e dua na lewenivanua: “Au tauvimate.”+O ira na tiko ena vanua ena vosoti na nodra cala.+


text:
IVAKASALA INA VUVALE | VEITUBERI
Vakavulici Luvemu me Baleta na Veiyacovi
ITUVAKI DREDRE
Ena vica na yabaki sa sivi, se bau rawa nira vakavulici ira ga na luvedra na itubutubu me baleta na veiyacovi. Nira vakamacala tale ga vei luvedra, era dau vakasamataka se cava e veiganiti mera vakavulica me salavata kei na nodra yabaki na gone.
Ia sa veisau sara na ituvaki nikua. E kaya na ivola The Lolita Effect: “Era sa rawa mada ga ni kila na gonelalai na veika me baleta na veiyacovi. Na levu ni iyaya vakalivaliva e tu nikua sa vakarawarawataka sara nodra kila na gone na veika me baleta na veiyacovi.” Ena tarai ira vakacava na gone qori?
KA MO KILA
Tu vakarawarawa na ivakamacala. E kaya o Deborah Roffman ena nona ivola Talk to Me First ni “veivagarogaroi qai veivakacalai na itaba kei na vosa e vakayagataki ena veitalanoa, itukutuku ni veivoli, iyaloyalo, ivola, qaqanisere, porokaramu ni tivi, itukutuku e vakau ena mobail, nodra ka ni qito na gone, papa ni itukutuku e batinisala, talevoni kei na kompiuta. Qori e rairai vakavuna nodra nanuma kina e levu na [itabagone kei na gonelalai] ni ka bibi duadua . . . na veiyacovi.”
Veivakacalai na itukutuku ni veivoli. Na mataqali isulu ni gone e volitaki tu ena gauna qo ena sitoa, sa ra vulica sara tiko ga kina na gone mera kauaitaka vakasivia na kedra irairai. E tukuni ena ivola So Sexy So Soon: “Era kila na dauveivoli nira vinakata na gone mera taleitaki, mera vakaitokani tale ga. Era dau vakarautaka gona nodra ivoli me lakovata kei na ka era taleitaka na gone. Era vakayagataka na dauveivoli na itaba kei na itukutuku veivagarogaroi me maketetaki ga kina nodra ivoli.”
Sega ni bibi ga na ka e kilai. E sega ni bibi mo kila ga na gacagaca ni motoka kei na kena yaga, e bibi mo nuitaki tale ga ni o draiva. Ena vakasama vata ya, e bibi mo kila na ka me baleta na veiyacovi mo qai vakayagataka na kila qori mo vakatulewa kina vakavuku.
Me nanumi: E bibi mo vukei luvemu ena gauna qo me vakavulica nona “vakasama,” me rawa ni “vakaduiduitaka na ka e donu mai na ka e cala.”
KA O RAWA NI CAKAVA
Veitalanoa kei luvemu. Ena rairai dredre mo veitalanoa kei luvemu ena veika me baleta na veiyacovi. Ia e dodonu mo cakava qori ni nomu itavi.
Digia na gauna veiganiti. Kua ni vakamacalataka kece na ka vei luvemu ena dua ga na gauna. O rawa ni cakava vakalalai qori ni drau tiko taurua, de dua ni drau vodo motoka tiko se veivuke ena cakacaka ni vale. Vakayagataka na taro mo kila kina na rai i luvemu. Kena ivakaraitaki, kua ni kaya: “O taleitaka na itukutuku ni veivoli veivagarogaroi?” E vinaka cake mo taroga: “Na cava o nanuma era vakayagataka kina na itaba veivagarogaroi na dauveivoli?” Waraka me sauma o luvemu qai taroga tale: “Na cava nomu rai ena tikina ya?”
Me veiganiti kei na yabaki ni bula na ka e veivosakitaki. Ke ra se bera ni vuli na gone, e rawa nira vakavulici ena yaca ni tiki ni yagodra tabu, kei na ka mera cakava ke via vakasagai ira e dua. Ni toso na gauna, mera vakavulici na gone ena veika me baleta na vakaluveni. Nira yacova na gauna vakaitabagone, e dodonu mera sa kila na itukutuku veiganiti me baleta na yagodra, na gagadre era na vakila, kei na rai donu me baleta na veiyacovi.
Raica vakabibi nomu veivakavulici. Vakavulici luvemu rawa ni se gone me daudina, cakava na ka dodonu, qai veidokai. Qori ena vakarawarawataka nomudrau veitalanoataka na veiyacovi. Vakamatatataka vei luvemu na nomu rai. Kena ivakaraitaki, tukuna vakadodonu vua ke o sega ni taleitaka na veiyacovi ni bera na vakamau. Oti, vakamacalataka vua na vuna e cala kina, kei na leqa ena kauta mai. E kaya na ivola Beyond the Big Talk: “Era na sega ni veiyacovi na itabagone ke ra kila nira cata na nodra itubutubu mera veiyacovi nira se itabagone.”
Bibi na ivakaraitaki. Bulataka na ka o vakavulica. Ke o dau dredre ni caka na veiwali ca, veivagarogaroi na nomu isulusulu se o dau wede, ena sega ni raica vakabibi o luvemu na ka o vakavulica vua.
Me veiuqeti na veitalanoa. E isolisoli ni Kalou na veiyacovi, e dodonu gona me vakayagataki vakadodonu se marautaki ga ena vakawati. (Vosa Vakaibalebale 5:18, 19) Tukuna vei luvemu ni rawa ni marautaka tale ga na isolisoli ya ena kena gauna donu, ena sega ni vakila kina na mosi kei na rarawa era vakila o ira na veiyacovi ni bera na vakamau.


text:
TARO 9
Na Cava Eda Rarawa Kina?
“Nira sega ni qaqa tu ga ena veitau na yavatotolo, se ra qaqa tu ga ena ivalu o ira era kaukaua, se ra kana tu ga o ira na vuku, se ra vutuniyau tu ga o ira na ulukaukaua, se ra vakadonui tu ga o ira na kilaka, ni dau yacovi ira kece na gauna kei na ka e sega ni namaki.”
“Ena vuku ni dua ga na tamata e curu kina i vuravura na ivalavala ca, kei na mate ena vuku ni ivalavala ca, mani dewa na mate vei ira na tamata kece ga ni sa valavala ca na tamata kece ga—.”
“Qo na vuna e vakaraitaki mai kina na Luve ni Kalou, me mai vaqeavutaka na cakacaka ni Tevoro.”
“E lewa tiko na vunica na vuravura taucoko.”